ขบวนการจอมราชัน คิงโอเจอร์

ขบวนการจอมราชัน คิงโอเจอร์ หรือ โอซามะเซ็นไต คิงโอเจอร์ (; โรมาจิ: "Ō-Sama Sentai Kingu-Ōjā"; : Ohsama Sentai King-Ohger) ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 47 ออกอากาศทุกวันอาทิตย์เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 5 มีนาคม ค.ศ. 2023 จนถึงวันที่ 25 กุมภาพันธ์ ค.ศ. 2024 มีจำนวนตอนทั้งหมด 50 ตอน
ภาพรวม.
เป็นผลงานลำดับที่ 47 ของซูเปอร์เซ็นไตซีรีส์ โดยธีมหลักมีต้นแบบมาจากแมลง รวมกับราชา และอาณาจักรในเทพนิยาย ส่วนเนื้อเรื่องจะดำเนินอยู่ในโลกสมมุติ นอกจากนี้ คิงโอเจอร์ยังเป็นเรื่องแรกที่ชุดของสมาชิกหญิงไม่ใช้กระโปรง
เรื่องย่อ.
องก์ 1 (ตอนที่ 1 - 26).
ณ ดาวเคราะห์ดวงหนึ่ง ในอีกด้านของจักรวาล จิคิว มีคำทำนายในอดีตกล่าวว่า โลกจะถึงกาลอวสานในอนาคตอีก 2,000 ปีต่อมา จักรวรรดิ บั๊คนารัค ผู้ชั่วร้ายจะหวนกลับมา และทำลายล้างมนุษยชาติ ผู้นำของแต่ละอาณาจักร ได้รวมตัวกันเพื่อปกป้องดินแดนของตน เป็นเวลาหลายพันปีจวบจนปัจจุบัน ด้วยพลังอันลี้ลับจากหุ่นแมลงผู้พิทักษ์ ชูก็อด เหล่านักรบคิงโอเจอร์ จะรวมพลังกันช่วยกอบกู้อาณาจักรทั้ง 5
องก์ 2 (ตอนที่ 27 - 50).
2 ปี ต่อมา หลังจากที่กาาต่อสู้กับบั๊กนารัคสิ้นสุดลง เจรามี่ได้ขึ้นปกครองเป็นกษัตริยฺ์ของบั๊กนารัคและได้รับการสถาปนาเป็นอาณาจักรที่ 6 ของจิคิวอย่างเป็นทางการ ส่วน ยันมะ, ฮิเมโนะ, ริต้า และคางุรากิ ถูกคุมขังในกกคังเนื่องจากคดีอาชญากรรมที่แต่ละคนได้ก่อไว้ ในขณะเดียวกันราชาแมลงอวกาศ ดั๊คเด๊ด ดูจาร์แดง ผู้นำของกลุ่มแมลงอวกาศได้รุกรานจิคิวแล้วทำลายเมืองในอาณาจักรบั๊กนารัคจนได้รับความเสียหายอย่างรุนแรง เหล่าขบวนการจอมราชันจึงต้องรับมือกับศัตรูกลุ่มใหม่ทื่นำโดยดัคเดดและลูกน้องกลุ่มแมลงอวกาศ
ตัวละคร.
ขบวนการจอมราชัน คิงโอเจอร์.
ขบวนการที่ก่อตั้งขึ้นโดยราชาทั้ง 5 องค์ จากอาณาจักรข้ามพรมแดน เพื่อป้องกันภัยรุกรานอาณาจักรและปราบศัตรู ชื่อเต็มมีชื่อว่า "ขบวนห้าอาณาจักรเพื่อจัดการเหตุไม่ปกติและขึ้นกับจอมราชันโดยตรง" (五王国異様事案対策用戦略救命部隊)
ตัวเอกของเรื่อง ซึ่งจะเป็นราชาในอนาคต บุรุษผู้เต็มเปี่ยมไปด้วยจิตวิญญาณแห่งการต่อสู้ และรักความยุติธรรม มาจากดินแดนต้นกำเนิดของเทพผู้พิทักษ์จักรกล ชูก็อดด้อม 
ในอดีตเขาเป็นเด็กกำพร้าที่ถูกรับมาชุบเลี้ยงในราชวังชูก็อดด้อม จนกระทั่งเติบใหญ่ กีระมีนิสัยที่โอบอ้อมอารี และเป็นมิตรกับทุกคน แต่แล้วเมื่อพวก บั๊กนารัค เข้ารุกราน เขาได้เห็นว่าราชาคนปัจจุบันอย่าง ราเคลส ฮัสตี้ ไม่ได้ตั้งอยู่ในความยุติธรรม ละเลยผู้คน และคิดจะยึดครอง 4 ดินแดนพันธมิตร โดยปล่อยให้บั๊คนารัคทำลายบ้านเมือง เขาจึงแย่ง โอเจอร์คาลิเบอร์ พร้อมกับผ้าคลุมมา และแปลงร่างเป็น คุวากาตะโอเจอร์ ทำให้ ก๊อดคุวากาตะ จากที่หลับใหลกลายเป็นศิลา กลับคืนชีพขึ้นมาอีกครั้ง แต่ทว่าเขาถูก ราเคลส หมายหัวในฐานะกบฎต่อราชบัลลังก์ กีระเห็นดังนั้น จึงประกาศกร้าวว่า ถ้าหากการกดขี่ผู้อื่น คือความยุติธรรมที่ราเครสกล่าวอ้าง เขาก็จะขอเป็นราชาทรราชที่จะปฎิวัติ เพื่อนำสันติสุขกลับมาสู่ ชูก็อดด้อม เหมือนเช่นอดีต
อย่างไรก็ตามจากการตรวจ DNA ของกีระ กับ ราเคลส ความจริงได้เปิดเผยว่า กีระ แท้จริงคือ กีระ ฮัสตี้ เจ้าชายแห่งชูก็อดด้อม อนุชาแห่งกษัตริย์ ราเคลส ฮัสตี้ ต่อมาริต้าจึงตัดสินให้กีระไม่มีความผิด หลังจากที่เธอได้ไปสืบหาความจริงจากผู้คนที่รู้จักกีระ ผลคือทุกคนล้วนให้การตรงกันว่ากีระไม่ใช่คนเลวแต่อย่างใด เขาจึงพ้นผิด และรู้สึกซาบซึ้งในบุญคุณต่อริต้า เมื่อเป็นอิสระแล้ว กีระจึงเตรียมท้ารบกับราเคลส ผู้เป็นเชษฐา เพื่อแสดงเจตนารมในการเป็นผู้ชิงบัลลังก์ 
ขณะนั้นกีระสามารถปลุกก็อดสกอร์เปียนขึ้นมาได้สำเร็จ ทำให้พบว่า เขาสามารถสื่อจิตกับชูก็อดได้ด้วยตนเอง ทำให้สามารถควบคุมชูก็อดได้ทุกตน พวกบั๊คนาแรกจึงหมายจะชิงตัวกีระเพื่อใช้ความสามารถนี้เช่นกัน
จนได้รับการยอมรับจากยันมะ และ ฮิเมโนะ ในฐานะพวกพ้อง โดยพวกเขาเปิดโอกาสให้กีระหนี ซึ่งภายหลังก็ถูกริต้านำทหารจับกุม แต่การจับตัวกีระครั้งนี้ เพื่อตัดสินด้วยการจัดการประลองตัวต่อตัวตามกฎ ระหว่าง ราเคลส และ กีระ
หลังจากพ่ายแพ้การดวลกับราเคลส ซึ่งก็เป็นไปตามแผนของพวกฮิเมโนะ กีระก็ถูกพาตัวมาซ่อนโดย 4 ราชา โดยปัจจุบัน เขามีสถานะเทียบเท่าคนที่ตายไปแล้ว และต้องคอยหลบซ่อนตัวอยู่เนือง ๆ เมื่อพวกบั๊คนารัคออกอาละวาด เขาจึงจะปรากฎตัวมาช่วยเหล่าสมาชิกที่เหลือ
แต่แล้วในขณะที่ยันมะกำลังจะถูกสังหาร กีระก็พุ่งเข้ามาช่วยไว้ได้ทันท่วงที และเปิดเผยตัวอีกครั้ง ทำให้ทุกคนได้รู้ว่ากีระยังมีชีวิตอยู่ และคราวนี้เขากลับมาด้วยเจตจำนงอันแรงกล้า ที่จะช่วยพวกพ้องและเอาชนะราเคลสอย่างเด็ดขาด 
ตอนที่ 21 เป็นต้นมา หลังชนะการดวลกับราเคลสเป็นที่ประจักษ์ กีระก็ได้รับการยอมรับจาก 5 ราชา และประชาชนชูก็อดด้อม กระทั่งได้เข้าพิธีราชาภิเษก ขึ้นเป็นกษัตริย์แห่งชูก็อดด้อมองค์ใหม่ อย่างเป็นทางการ เรื่องราวเหมือนจะจบด้วยดี แต่ทว่ากีระที่ใช้ชีวิตเยี่ยงสามัญชนมานาน กลับไม่ชินกับชีวิตราชนิกูล จึงต้องเรียนรู้การเป็นราชาโดยศึกษาจากราชาคนอืน ๆ แม้จะไม่มีคุณสมบัติเพียบพร้อม แต่ราชาอีก 5 คนก็ยอมรับเขาในฐานะราชาของดินแดนพันธมิตร
หลังจากจบศึกกับบั๊กนารัคได้ 2 ปี กีระได้เปลี่ยนมาสวมเครื่องทรงราชาเต็มยศ และกลายเป็นราชาที่ชาวชูก็อดด้อมยกย่องอย่างภาคภูมิ ทว่าความสงบสุขก็พลันถูกทำลายโดยการรุกรานของพวกกลุ่มแมลงอวกาศศัตรูจากนอกอวกาศที่หมายทำลายจิคิว กีระจึงต้องรวมกำลังกับราชาอีก 5 คนรับศึกที่ใหญ่หลวงกว่าที่เคย จนกระทั่งในตอนที่ 40 ได้เผยว่า กีระคือมนุษย์ที่ถูกปลูกถ่าย DNA ของดั๊คเด๊ดลงในร่างกายตั้งแต่เกิด จึงเป็นผลให้เขาสามารถสื่อสารกับชูก็อดได้ และมีร่างกายกึ่งอมตะ เปรียบเสมือนร่างอวตารของดั๊คเด๊ด ดั๊คเด๊ดจึงสามารถครอบงำและควบคุมกีระได้เช่นกัน
กีระมีประโยคเด็ดประจำตัวคือ "ตัวข้าผู้นี้ล่ะ จะปกครองโลกใบนี้เอง!" (俺様が世界を支配する！)
ชื่อของกีระ มีที่มาจากชื่อสายพันธุ์หนึ่งของด้วงเขี้ยวกาง giraffe stag beetle / Prosopocoilus giraffa
;คุวากาตะโอเจอร์ (クワガタオージャー)
ร่างแปลงคิงโอเจอร์ของ กีระ ในฐานะราชา ชุดเกราะสีแดง มีสัญลักษณ์เป็น ด้วงเขี้ยวกาง ถนัดใช้ คิงส์เวพ่อน โหมดดาบ
เสียงประกาศในการแปลงร่างคือ คุวากาตะ! (Qua god!)
;คิงคุวากาตะโอเจอร์ (キングクワガタオージャー)
ร่างเพิ่มพลังของคุวากาตะโอเจอร์ ที่สวมมงกุฏ โอเจอร์คราวน์ ที่คากุรากิชิงมาจากราเคลส และมามอบให้กีระ ชุดเกราะทั้งตัวเปลี่ยนเป็นสีทองอร่าม มีพลังต่อสู้เพิ่มมากขึ้นกว่าเดิม อาวุธคือ โอเจอร์คราวน์แลนซ์
ราชาผู้มาจากอาณาจักรแห่งเทคโนโลยีอันยิ่งใหญ่ อึนโคโซปะ เขามีความเฉลียวฉลาดเป็นที่หนึ่ง มากพอ ๆ กับความทะนงตนของเขา ชื่นชอบความท้าทายและการแข่งขัน ภายนอกเขาอาจมีบุคลิกเหมือนนักเลงหัวไม้ชอบใช้กำลัง แต่ความจริงอาวุธคู่ใจของเขาคือ คอมพิวเตอร์แลปท็อปเครื่องเทพ ที่เขาประดิษฐ์ขึ้นมาเอง แม้จะมีตำแหน่งเป็นราชา แต่ผู้คนชาว อึนโคโซปะ จะเรียกเขาว่า ท่านประธาน ระหว่างที่พักอยู่ที่ อิชาบานะ ยันมะได้แสดงออกว่าเขาแอบปลื้มในตัว ฮิเมโนะ ระหว่างที่หาทางซ่อมแซม ก็อดทงโบะ และ ก็อดคามากิริ ยันมะก็ได้มีโอกาสพูดคุยกับฮิเมโนะ และได้ปรับความเข้าใจซึ่งกันและกัน 
ในตอนที่ 17 หลังจากราเคลสประกาศว่าจะเจรจาสงบศึกกับบั๊คนารัค ทว่ากลับมีกลุ่มทหารบั๊คนารัคบุกโจมตีอึนโคโซปะ และยันมะก็ถูกราเคลสบังคับให้ยอมสวามิภักดิ์ต่อชูก็อดด้อม อย่างศิโรราบ และแน่นอนว่ายันมะไม่ยินยอม จึงต่อสู้อย่างไม่คิดชีวิต เพื่อต้านทานพวกบั๊กนารัคที่บุกเข้าตีตามข้อตกลงกับราเคลส เขาจึงได้รับบาดเจ็บสาหัส ขณะที่กำลังจะถูกขุนพลไดกอร์กสังหาร กีระก็เข้ามาช่วยได้ทันเวลา ยันมะจึงหนีไปพร้อมกับชิโอคาระ เพื่อเข้ารับการพยาบาล 
เหตุการณ์ผ่านไป 2 ปีเต็ม ยันมะได้เปลี่ยนสไตล์ของตนเองใหม่ โดยสวมแจ๊คเก็ตหนังตัวใหม่ และทำผมสีทองล้วน นอกจากนี้เขาได้เริ่มการทดลองกับชูก็อดครั้งใหญ่ ทำให้ไฟฟ้าจากทั้ง 5 อาณาจักรหายไป เขาจึงโดนริต้าตัดสินโทษจำคุกน้ำแข็งชั่วคราว
ในอดีต ยันมะเคยเป็นสามัญชนที่อาศัยในเขตสลัม กระทั่งเขาได้เติบโตและต่อสู้ฝ่าฟันอุปสรรค์ จนก้าวขึ้นมาเป็นผู้นำสูงสุดอาณาจักร อึนโคโซปะ ในที่สุด
เมื่อไม่สบอารมณ์กับคนรอบข้าง ยันมะมักจะพูดวลีเด็ดประจำตัวว่า "ไอ้ทานูกิสมองกลวง" (スカポンタヌキ)
ชื่อของยันมะ มีที่มาจากคำว่า オニヤンマ ชื่อญี่ปุ่นของแมลงปอสายพันธุ์ Golden Ringed Dragonfly รวมกับชื่อวิทยาศาสตร์ของมัน "Anotogaster sieboldii"
;ทงโบะโอเจอร์ (トンボオージャー)
ร่างแปลงคิงโอเจอร์ของ ยันมะ ในฐานะราชา ชุดเกราะสีน้ำเงิน มีสัญลักษณ์เป็น แมลงปอ ถนัดใช้ คิงส์เวพ่อน โหมดปืน
เสียงประกาศในการแปลงร่างคือ ทงโบะ! (Tone boy!) 
ราชินีแห่งดินแดนศิลปะและการแพทย์ อิชาบานะ เธอเป็นคนที่เอาแต่ใจ และมักทำอะไรตามใจตนเองเสมอ ๆ แต่หากต้องเผชิญหน้ากับอันตราย เธอก็ไม่ลังเลที่จะต่อสู้ปกป้องผู้อื่นเช่นกัน นอกจากนี้ ฮิเมโนะยังมีความรอบรู้ด้านการแพทย์ และสามารถทำการผ่าตัดรักษาผู้คนในอาณาจักรได้อย่างชำนาญ ฮิเมโนะ ได้มีโอกาสพูดคุยเป็นการส่วนตัวกับยันมะ และเปิดใจเข้าหากันมากขั้น รวมไปถึงประชาชนของ อึนโคโซปะ และ อิชาบานะ ก็ได้สร้างความสมานฉันท์กันมากขึ้นกว่าเดิม นอกจากนี้ ฮิเมโนะยังสามารถสื่อสาร และควบคุม ก็อดสกอร์เปียน ได้สำเร็จ หลังจากที่กีระไม่สามารถควบคุมได้ เธอจึงกลายเป็นผู้ที่ ก็อดสกอร์เปียน เลือกในที่สุด และเกิดมีความคิดอยากจะได้ตัวกีระมาเป็นพวก เพื่อควบคุมชูก็อดทุกตนให้ต่อต้านราเคลส เธอจึงนัดหมายผู้นำอาณาจักรที่เหลืออย่างลับ ๆ มาวางแผนร่วมกัน โดยให้คากุรากิทำทีเป็นมอบหลอดยาพิษ ก็อดสกอร์เปียน ให้ราเคลส ก่อนการดวล โดยสลับกับยาสลบ จากนั้นเธอกับพรรคพวกที่ปลอมตัวก็จะแอบนำตัวกีระออกไป ทว่าแผนการกลับผิดพลาด เพราะคากุรากิแกล้งลืมสลับยาพิษของจริงกับของปลอม แต่เธอกับพรรคพวกก็พาตัวกีระมาได้สำเร็จ จนกระทั่งฮิเมโนะได้ทราบจากริต้าว่า เหตุการณ์ เทพเจ้าพิโรธ ในอดีตนั้นเป็นฝีมือของมนุษย์จริง ๆ เธอจึงมอบตุ๊กตามฟฟุน ลิมิเต็ด ให้เป็นของกำนัลแก่ริต้า เป็นการขอบคุณ แม้ว่าตอนแรกริต้าจะฝืนใจปฏิเสธ แต่ก็ได้รับมันไปในเวลาต่อมา ซึ่งเป็นจุดเริ่มต้นของมิตรภาพระหว่างเธอกับริต้า 
ในอดีตเมื่อเธอยังเยาว์วัย ได้เกิดเหตุการณ์โรคระบาดขึ้น พระบิดาและพระมารดาของเธอ ซึ่งเป็นราชา และ ราชินีแห่งอิชาบานะในสมัยนั้น ได้ออกช่วยเหลือผู้คนที่ล้มป่วย แต่ระหว่างนั้นได้มีบุคคลปริศนา ลอบปลงพระชนม์ทั้งคู่ด้วยการฉีดพิษร้ายแรงเข้าร่างกาย ราชา และ ราชินี สิ้นพระชนม์แทบจะในทันที เธอจึงอยู่อย่างโดดเดี่ยวตั้งแต่นั้นมา และพิษร้ายที่ว่านั้น เป็นพิษชนิดเดียวกันกับของ ก็อดสกอร์เปียน
2 ปีต่อมา หลังจบศึกบั๊กนารั๊ก ฮิเมโนะได้เปลี่ยนเครื่องแต่งกายของเธอเช่นกัน กลายเป็นเดรสสีเหลืองที่ดูลำลองกว่าครั้งก่อน แต่ทว่าเธอก็ถูกริต้าสั่งจำคุกชั่วคราว ในข้อหาใช้ดอกไม้ไฟจำนวน 1000 เมกะตัน ในการเฉลิมฉลองอิชาบานะ
ฮิเมโนะมีประโยคประจำตัวของเธอคือ "ความเห็นแก่ตนของข้านี่แหละ คือวิถีแห่งตัวข้าเอง" (ただ我がままに、我が道をゆく！)
ชื่อของฮิเมโนะ มีที่มาจากชื่อ ランハナカマキリ (Ranhanakamakiri) ตั๊กแตนสายพันธุ์ orchid mantis รวมกับชื่อวิทยาศาสร์ของมัน Hymenopus coronatus
;คามากิริโอเจอร์ (カマキリオージャー)
ร่างแปลงคิงโอเจอร์ของ ฮิเมโนะ ในฐานะราชินี ชุดเกราะสีเหลือง มีสัญลักษณ์เป็น ตั๊กแตนตำข้าว ถนัดใช้ คิงส์เวพ่อน โหมดเคียว
เสียงประกาศในการแปลงร่างคือ คามากิริ! (Come and Kick it!)
กษัตรีแห่งดินแดนน้ำแข็ง กกคัง มีบุคลิกสุขุมเยือกเย็น ท่วงท่าเข้มแข็งเหมือนผู้ชาย และมีจิตใจแน่วแน่ที่จะขจัดความอยุติธรรม เธอเป็นคนเดียวที่สวมชุดปิดบังใบหน้า ในสายตาคนอื่น ๆ จึงดูแทบไม่ออกว่าเป็นหญิงหรือชาย นอกจากนี้ ริต้ายังได้รับการขนานนามว่า เป็นผู้นำที่ตั้งอยู่ในความเที่ยงธรรมมากที่สุดใน 5 อาณาจักร เธอจึงได้รับเลือกให้เป็นผู้พิพากษาเมื่อเกิดคดีความระหว่างพรมแดน และเช่นเดียวกับกรณีของกีระ ริต้าเองก็ถูกเชิญมาตัดสินเรื่องราวครั้งนี้แต่ด้วยความเป็นคนเถรตรงสุดขีด ทำให้ประชาชน กกคัง ต่างไม่พอใจในตัวเธอเป็นอย่างมาก 
เบื้องหลังบุคลิกอันเยือกเย็นของ กษัตรีแดนเหมันต์ ยังมีบุคลิกของสาวน้อยขี้เหงาอยู่ โดยริต้าได้เก็บความรู้สึกว้าเหว่ ความอ่อนไหว ไว้ในใจลึก ๆ เธอมีตุ๊กตาเยติตัวโปรดชื่อว่า มฟฟุน (もっふん) เป็นที่พักใจยามเหนื่อยล้า และเมื่อเธอถูกกดดันถึงขีดสุด เธอจะแผดเสียงออกมาด้วยความเกรี้ยวกราด นอกจากนี้ริต้าได้เข้าร่วมแผนชิงตัวกีระของฮิเมโนะ โดยเป็นกรรมการตัดสินการดวล อย่างไรก็ตามหลังจากริต้าไขปริศนาสาเหตุคดี เทพเจ้าพิโรธ ได้ว่า เกิดจากฝีมือมนุษย์ เธอจึงได้รับตุ๊กตา มฟฟุน ลิมิเต็ดเอดิชั่น จากฮิเมโนะเป็นการขอบคุณ แต่เธอกลับปฏิเสธไปทั้งที่ในใจเธอเองก็อยากได้มาก ฮิเมโนะจึงทำทีเป็นวางมันทิ้งไว้แล้วเดินออกไป ตอนนั้นเอง ริต้าก็รับมันไปในที่สุดพร้อมกับคำขอบคุณอย่างเขินอาย เป็นจุดเริ่มต้นมิตรภาพระหว่างกษัตริย์ทั้ง 2 องค์ 
หลังจบศึกบั๊กนารัคไป 2 ปี ริต้าได้เปลี่ยนเสื้อโค๊ทตัวนอกของเธอ กลายเป็นเสื้อกั๊กสีดำขลิบม่วง ที่มีความคล่องตัวขึ้น พร้อมกับตัดผมสั้นลง แต่ยังปิดใบหน้าเหมือนเดิม หลังจากตัดสินโทษจำคุกราชาทั้ง 3 แล้ว เธอเองก็ตามเข้าไปอยู่ในคุกด้วย เหตุผลคือ เธอต้องการพักผ่อนจากงาน จึงเข้าไปอยู่กับพวกพ้องของเธอ ปล่อยให้มอร์โฟเนียจัดการงาน อยู่กับตุ๊กตามฟฟุนที่นั่งบัลลังก์แทนเธอ
ในตอนที่ 38 ริต้าตั้งใจจะยึดแดนกกคัง คืนจากพวกแมลงอวกาศ เธอจึงปลอมตัวเป็นไอดอลเข้าไปออดิชั่น เพื่อสืบความจริง ทำให้เราได้เห็นความสามารถของริต้าที่ซ่อนอยู่ นั่นคือลีลาการร้องเพลงและเต้นรำที่น่าหลงใหลของเธอ เป็นที่น่าอัศจรรย์สำหรับพวกพ้องคิงโอเจอร์ แม้แต่เจรามี่ยังต้องหลั่งน้ำตาแห่งความปลื้มปริ่มให้กับเสน่ห์ของริต้า 
ประโยคเด็ดของริต้า ซึ่งเป็นคติพจน์ของกกคังด้วย คือ "กกคัง หนักแน่นและไม่ไหวติง" (ゴッカンは不動なり)
ชื่อของริต้า มีที่มาจากชื่อของผีเสื้อสายพันธุ์ ルリタテハ (Ruritateha) รวมกับอีกชื่อหนึ่ง คือ Kaniska Canace.
 อนึ่งแม้ว่าในเรื่องจะมีการแสดงออกค่อนข้างไปในเพศหญิง แต่ริต้านับเป็นตัวละครแรกที่เป็นตัวแทนของเพศกลาง ซึ่งยังคงใช้คำว่า เธอ (彼女) เป็นคำสรรพนาม
;ปาปิญองโอเจอร์ (パピヨンオージャー)
ร่างแปลงคิงโอเจอร์ของ ริต้า ในฐานะกษัตรี ชุดเกราะสีม่วงอ่อน มีสัญลักษณ์เป็น ผีเสื้อ ถนัดใช้ คิงส์เวพ่อน โหมดหน้าไม้
เสียงประกาศในการแปลงร่างคือ ปาปิญอง! (Pop it on!)
*เป็นสมาชิกของซูเปอร์เซ็นไตคนแรกที่ใช้ชุดสีม่วงโทนอ่อน (เพอร์เพิล) ซึ่งเป็นสีที่แทนความเป็นเพศกลาง
ราชาแห่งดินแดนเกษตรกรรม โทวฟุ ผู้มีนิสัยร่าเริง ฉลาด สุภาพ และเอาใจใส่ทุกคน ลักษณะเด่นคือ สวมชุดกิโมโนสีสันสดใส มีสไตล์การต่อสู้อันเป็นเอกลักษณ์เฉพาะตัว และยากที่จะคาดเดาได้ แต่ส่วนใหญ่เขาชอบที่จะใช้วิธีประนีประนอมมากกว่าใช้กำลัง คากุรากิถือคติว่า หากจะปกป้องผู้คนของเขาแล้ว ต่อให้ต้องใช้เล่ห์เหลี่ยม หรือวิธีสกปรก เขาก็จะทำ ในสายตาของสมาชิกคิงโอเจอร์ เขาจึงดูเหมือนคนปลิ้นปล้อนเชื่อถือไม่ได้ ทั้งที่ไม่ได้มีเจตนาร้ายก็ตาม คากุรากิได้เดินทางมาพบราเคลส โดยราเคลสได้ให้สินบนกับคากุรากิ และใช้ให้เขาไปจับตัวกีระกลับมาลงโทษ โดยคากุรากิ ได้ส่งตัวกีระต่อให้กับริต้า เพื่อทำการพิพากษาต่อไป ต่อมาแม้ว่ากีระที่เขาจับมาตอนแรกจะพ้นผิด เขาก็ยังแสดงความยินดีด้วย และยังคงให้ความร่วมมือในการต่อสู้กับบั๊คนารัค และคากุรากิเองก็ได้ร่วมแผนชิงตัวกีระของฮิเมโนะ แต่เขาก็แกล้งทำเป็นลืมสลับยาพิษของจริงกับปลอม ด้วยจุดประสงค์ที่ไม่อาจมีใครรู้ได้ แต่เขาก็ยอมช่วยเหลือเป็นอย่างดี ขณะที่แอบวางแผนลับหลังนักรบคิงโอเจอร์คนอื่น ๆ ภายหลังเผยว่า คากุรากิ มีน้องสาว 1 คน ชื่อว่า สุซุเมะ ซึ่งเธอถูกราเคลสกักขังอยู่ภายในราชวังชูก็อดด้อม 
หลังสงครามบั๊กนารั๊กจบลงไป 2 ปี คากุรากิเองก็มีความเปลี่ยนแปลงเช่นกัน เขายังคงสวมกิโมโนตัวเก่งเช่นเดิม แต่เขาเปลี่ยนไปไว้ผมยาวขึ้น และมีสีเงินแซมเล็กน้อย
คากุรากิเองก็ถูกริต้าสั่งจำคุกเช่นเดียวกับราชาอีก 2 คน แต่ด้วยข้อหา ใช้เครื่องจักรในการถางพื้นที่ทำไร่นา แต่กลับแจ้งว่าใช้กำลังคน
วลีเด็ดของคากุรากิคือ "ไม่ว่าวิธีไหน ก็ไม่เกี่ยง" (手段を選ばない) และ "เพื่อประชาชน ต่อให้มือสกปรกก็ยอม" (民のためには泥にまみれて手を汚す)
ชื่อของคากุรากิ มาจากชื่อของแตนสีดำชนิดหนึ่ง Vespa dybowskii หรือที่รู้จักกันในชื่อ แตน ดีโบวสกี้
;ฮาจิโอเจอร์ (ハチオージャー)
ร่างแปลงคิงโอเจอร์ของ คากุรากิ ในฐานะราชา ชุดเกราะสีดำ มีสัญลักษณ์เป็น ผึ้ง ถนัดใช้ คิงส์เวพ่อน โหมดกรงเล็บ
เสียงประกาศในการแปลงร่างคือ ฮาจิ! (Hatch it!)
ชายหนุ่มผู้ลึกลับที่เรียกตัวเองว่า "นักเล่าเรื่องล้าสมัย" เขาคือผู้บรรยายเล่าเรื่องราวของคิงโอเจอร์ตั้งแต่เริ่มเรื่องว่า มีราชาและราชินีทั้ง 5 องค์ที่รวมพลังกันต่อสู้กับพวกบั๊กนารั๊ก ทั้งที่จริงแล้วมีราชาและราชินีทั้งหมด 6 องค์ด้วยกัน ปัจจุบันเขามีอายุถึง 2,000 ปี และเป็นลูกครึ่งระหว่างมนุษย์กับบั๊กนารั๊ก มีชื่อเต็มว่า เจรามี่ อิดโมนารัค เน บราซิเอรี่ (ジェラミー・イドモナラク・ネ・ブラシエリ) โดยในช่วงแรกที่ปรากฏนั้นเขาใส่ชุดขาวพร้อมสวมหน้ากากโลหะ ต่อหน้าพวก บั๊กนารัค พวกคิงโอเจอร์ทั้ง 5 เจรามี่ได้หลอกให้เดสนารัครวมมณี ชูก็อดโซลของเทพทั้ง 3 มา ก่อนที่เขาจะชิงมันไปเพื่อปลดหน้ากากพันธนาการของเขา และเปลี่ยนมันให้กลายเป็น คุโมนอสเลเยอร์ ซึ่งต่อมาในตอนที่ 12 เขาก็ได้ใช้มันแปลงร่างเป็น สไปเดอร์ คุโมนอส ราชานักรบคนที่ 6 แห่งคิงโอเจอร์ และเข้าต่อสู้กับนักรบคิงโอเจอร์อีก 5 คน ทว่าเป้าหมายของเขานั้นยังคงเป็นปริศนา ลักษณะเด่นของเจรามี่ คือ เขามีสไตล์การพูดจาที่สุภาพ และมีน้ำเสียงนุ่มนวล รวมถึงภาษาที่ใช้เช่นกัน นอกจากนี้เขายังเป็นคนที่ไม่ชอบความขัดแย้งเป็นที่สุด ข้อเสียของเขาคือ ชอบพูดจาอ้อมค้อม ต่อมาความจริงถูกเปิดเผยว่า เจรามี่เป็นลูกครึ่งมนุษย์ บั๊กนารัค ที่กำเนิดจาก พ่อที่เป็นราชาของแคว้นหนึ่งใน จิคิว และ แม่ผู้เป็นคนจากกลุ่ม บั๊กนารัค ชื่อว่า เนฟิล่า ทั้งสองได้ถูกต่อต้านโดยอาณาจักรอื่น จนต้องพาเจรามี่หลบหนีไปซ่อน และได้สวมหน้ากากโลหะ ซึ่งเป็นพันธนาการที่จะผนึกพลังพิเศษของเขาไว้ โดยเขามีชีวิตอยู่มานานแล้วถึง 2,000 ปี จนปัจจุบัน เขาจึงเผยตัวต่ออาณาจักรทั้ง 5 ในที่สุด
ในตอนที่ 25-26 เจรามี่ได้ทำข้อตกลงกับเดสนารัค โดยเขาจะขอท้าชิงบัลลังก์ เพื่อเป็นผู้ปกครองบั๊คนารัคคนต่อไป และเพื่อจบสงครามอันยาวนาน แต่สุดท้ายแล้ว แม้ว่าเจรามี่จะชนะการดวล แต่เขาก็ไม่สังหารเดสนารัค ในฐานะเป็นคนเผ่าพันธุ์เดียวกัน และเจรจาขอให้เดสนารัคยอมจำนน ขณะที่เดสนารัคกำลังจะยอมแพ้และสละบัลลังก์ให้เจเรมี่ เขาก็ถูกลอบสังหารโดยคาเมจิม หนอนบ่อนไส้ที่คอยโอกาสนี้มานาน เดสนาแรคถูกคฑาของคาเมจิมพุ่งเสียบทะลุอกจนถึงแก่ความตาย ก่อนที่เหล่าคิงโอเจอร์จะต่อสู้กับคาเมจิม และขับไล่มันไปได้สำเร็จ
หลังจบศึกบั๊กนารั๊กไปเป็นเวลา 2 ปี เจรามี่ก็ได้ก้าวขึ้นมาเป็นราชาแห่ง จักรวรรดิบั๊กนารัค ซึ่งภายหลังได้สถาปนาให้เป็นอาณาจักรที่ 6 ของจิคิว ตั้งหน้าตั้งตาล้างมลทินให้กับเผ่าพันธุ์แม่ของตน พร้อมกับสร้างความปรองดองกับอาณาจักรทั้ง 5 ไปด้วย กระทั่งพบเข้ากับศัตรูที่มาจากนอกอวกาศ จนชาวบั๊กนารัคถูกกวาดล้างจนเกือบสูญสิ้น
เจรามี่มักประกาศตัวด้วยประโยคเด็ดของเขาว่า "ราชาผู้อยู่บนจุดกึ่งกลางของทุกสรรพสิ่งบนโลก (全てを統べて世界の運命を定める者。)"
ชื่อและนามสกุลของ เจรามี่ บราซิเอรี่ มีที่มาจากชื่อวิทยาศาสตร์ของแมงมุม 2 ชนิดประกอบกัน คือ Palaeotarbus jerami และ Idmonarachne brasieri
;สไปเดอร์คุโมนอส (スパイダークモノス)
ร่างแปลงคิงโอเจอร์ของ เจรามี่ ในฐานะราชาคนที่ 6 ชุดเกราะสีขาว มีสัญลักษณ์เป็น แมงมุม ใช้ระบบแปลงร่างที่ต่างจากสมาชิกคิงโอเจอร์คนอื่น ๆ มีอาวุธหลักเป็น คุโมนอสเลเยอร์ และ เวโนมิกซ์ชู๊ตเตอร์
เสียงประกาศในการแปลงร่างคือ ไคโฮ! (Guy! Go!) สไปเดอร์คุโมนอส
อดีตราชาแห่งชูก๊อดด้อม มีนิสัยเห็นแก่ประโยชน์ส่วนตน ไม่คำนึงถึงชีวิตผู้คน และหวังครอบครองอาณาจักรอื่น ๆ เช่นกัน โดยวางแผนปล่อยให้พวก บั๊คนารัค บุกถล่มดินแดนทั้ง 5 แล้วฉวยโอกาสยึดครองในคราวเดียว กระทั่ง กีระ ได้ชิงดาบ โอเจอร์คาลิเบอร์ กับผ้าคลุมของเขามา และประกาศว่าจะยึดอำนาจ ราเคลส จึงสั่งให้ทหารจับกีระในข้อหากบฎ ระหว่างที่เกิดเหตุโกลาหลเขาก็ยังคงเล่นละครเป็นราชาผู้เป็นห่วงราษฎร ทำให้ผู้คนยังเชื่อว่าเขาเป็นคนดี อย่างไรก็ตามได้เผยว่า กีระ คือน้องชายแท้ ๆ เขาก็ไม่ใส่ใจ ซ้ำยังแกล้งทำทีเป็นห่วงน้องต่อหน้าคนอื่น ๆ ขณะที่คิดกำจัดกีระไปให้พ้นทาง เพื่อไม่ให้ขัดขวางแผนการใหญ่ของตน และเมื่อประกาศร่วมมือบั๊กนารัคในการบุกประเทศได้สำเร็จราเคลสถูกเดสนารัคตลบหลัง โดยเข้ายึดราชวังชูก็อดด้อม และทำร้ายราเคลสจนต้องกระเสือกกระสนหนีไป แต่ก็เจอเข้ากับพวกยันมะ และ เจเรมี่ ยันมะได้จัดการแก้แค้นโดยทำให้ราเคลสอับอายขายหน้า ก่อนจะปล่อยไป แต่กีระกลับไม่ยอม และท้าให้ราเคลสดวลตัดสินกับเขาอีกครั้ง และในครั้งนี้กีระเป็นฝ่ายได้เปรียบ จนกระทั่งสามารถชนะการดวล แต่กีระกลับไม่ลงมือ และหวังเจรจาให้ราเคลสยอมจำนน ซึ่งตอนนั้นดูเหมือนว่าราเคลสจะยอมแต่โดยดี แต่เขากลับหันดาบใส่กีระอีกครั้ง และโจมตีใส่อย่างไม่ลดละ กีระจึงตระหนักได้ว่า ผู้ที่เคยเป็นพี่ชายได้จากไปแล้ว จึงทุ่มกำลังทั้งหมด จัดการราเคลสจนกระทั่งตกหน้าผาและหายสาบสูญไป 
ราเคลสกลับมาอีกครั้งในฐานะ ชูโกคาเม็น ซึ่งดั๊คเด๊ดเป็นผู้อยู่เบื้องหลังการกลับมาของเขาในครั้งนี้ และแต่งตั้งให้เป็นผู้คุมอำนาจของชูก็อดด้อม แทนที่กีระ ซึ่งกีระจะต้องชิงบัลลังก์กลับมาจากพี่ชายให้ได้อีกครั้ง
อนึ่ง ราเคลสมีดาบ โอเจอร์คาลิเบอร์ซีโร่ มีลักษณะต่างจากดาบ โอเจอร์คาลิเบอร์ ของ 5 สมาชิกหลักเล็กน้อย โดยมีสีทอง และมีสวิตช์คุวากาตะเพียงอันเดียว
ในช่วงท้ายเรื่องได้เผยว่า แท้จริงแล้วราเคลสไม่ได้เป็นคนชั่วแต่อย่างใด เขาวางแผนทั้งหมดตั้งแต่อายุ 20 ปี เพื่อทวงคืนโลกจากการยึดครองของพวกแมลงอวกาศ โดยเสแสร้งเป็นราชาผู้ชั่วร้าย เพื่อชักนำให้กีระกลายเป็นราชาที่แข็งแกร่ง เนื่องจากกีระเป็นกุญแจเพียงหนึ่งเดียวที่จะเอาชนะดั๊คเด๊ดได้ หลังจากที่แผนการของเขาเข้าใกล้ความสำเร็จ ราเคลสจึงเผยตัวจริง และหันมายืนเคียงข้างเหล่าคิงโอเจอร์คนอื่น ๆ เตรียมเผชิญหน้ากับศึกสุดท้าย ที่จะชี้ชะตาของจิคิวและมวลมนุษยชาติ
แม้ว่าทั้งหมดที่เขาทำไป จะถือเป็นวีรกรรมครั้งใหญ่ แต่ราเคลสก็มองว่า ความสูญเสียที่เกิดจากเขานั้นใหญ่เกินกว่าจะให้อภัยได้ หลังจบศึก เขาจึงยอมรับโทษจำคุกที่ก๊กคัง ถึงกระนั้นเขาก็มีความสุขมากกว่าตอนที่ครองอำนาจ เพราะว่าเขามีภรรยาอย่าง สุซุเมะ เคียงข้าง และใช้ชีวิตอย่างเรียบง่ายไม่มีพันธะใด ๆ
ชื่อของราเคลส มาจากสายพันธุ์หนึ่งของด้วง Hercules หรือ ヘラクレス
;โอคุวากาตะโอเจอร์ (オオクワガタオージャー)
ร่างแปลงคิงโอเจอร์ของ ราเคลส ในฐานะราชา ชุดเกราะคล้าย คุวากาตะโอเจอร์ ของกีระ แต่ชุดเป็นสีเงิน มีสัญลักษณ์เป็น ด้วงเขี้ยวกาง
;คิงโอคุวากาตะโอเจอร์ (キングオオクワガタオージャー)
ร่างเพิ่มพลังของโอคุวากาตะโอเจอร์ ที่สวมมงกุฏ โอเจอร์คราวน์ ชุดเกราะเปลี่ยนเป็นสีทองสลับเงิน อาวุธคือ โอเจอร์คราวน์แลนซ์ มีพลังโจมตีเพิ่มมากขึ้นหลายเท่า
องครักษ์ของ ราเคลส ฮัสตี้ โดดเด่นด้านบู๊ หลังจากกีระขึ้นครองบัลลังก์แล้ว ดูก้าก็รับหน้าที่เป็นทั้งองค์รักษ์และพี่เลี้ยงไปในตัว
องครักษ์ของ ราเคลส ฮัสตี้ โดดเด่นด้านบุ๋น ตัวจริงถูกคาเมจิมสังหารไปเป็นเวลานานแล้ว ที่เห็นอยู่นี้คือ คาเมจิมที่ปลอมตัวมาเพื่อเป็นไส้ศึก คอยรายงานความเคลื่อนไหวพวกคิงโอเจอร์ ให้กับฝ่ายบั๊กนารัคจากในชูก็อดด้อม
เด็กสาวชาวบ้านผู้เป็นเพื่อนสนิทของ กีระ มักจะมาเล่นกับเด็ก ๆ พร้อมกับกีระอยู่บ่อย ๆ เธอถูกลูกหลงจากซากปรักหักพัง ระหว่างที่พวก บั๊คนารัค บุกโจมตี แต่กีระช่วยไว้ได้ทันก่อนจะหมดสติไป หลังจากกีระถูกยันมะพาตัวไป เธอกับน้องชายก็ถูกทหารของราเคลส จับเป็นตัวประกัน เพื่อบีบให้ส่งตัวกีระกลับมา 
ในยามที่กีระท้อแท้หรือหมดกำลังใจ โคกาเนะคือกำลังใจสำคัญของเขา เธอคือผู้ที่มีบทบาทในการช่วยผลักดัน ให้กีระกลับมาต่อสู้ได้อีกครั้ง
น้องชายของโคกาเนะ ในศึกเดสนารัคที่ 8 ใต้พิภพ ได้มีโอกาสควบคุมชูก็อดร่วมกับพลเมืองอาณาจักรทั้ง 5 และบักนารัคทั้ง 2
นักวิจัยหญิงประจำราชวังชูก็อดด้อม ผู้รับใช้ราชวงศ์ฮัสตี้มานาน เธอถูกราเคลสสังหาร หลังถูก ชิเดจิม เข้าสิงร่าง
นักบวชหญิงผู้มีความสามารถติดต่อกับโลกหลังความตายได้ เป็นเพื่อนสมัยเด็กของกีระ ชอบกินเค้กเป็นชีวิตจิตใจ เดโบนิก้าได้หายตัวไปก่อนที่กีระจะได้เป็นนักรบคิงโอเจอร์ แต่แล้วหลังจากที่กีระขึ้นครองราชย์ เดโบนิก้าก็กลับมาอีกครั้ง และชักนำให้กีระพร้อมกับพรรคพวกคิงโอเจอร์ เดินทางข้ามไปยังโลกหลังความตาย เพื่อผ่านบททดสอบต่าง ๆ ก่อนจะกลายเป็นราชาเต็มตัว 
ในตอนท้ายเรื่อง เดโบนิก้าได้นำทัพอดีตกษัตริย์แห่งจิคิวทุกคน ข้ามภพมาเพื่อร่วมรบในศึกสุดท้ายด้วยเช่นกัน
อดีตราชาแห่งชูก็อดด้อม พระบิดาของราเคลส และกีระ ฮัสตี้ เป็นผู้ริเริ่มวางแผนต่อต้านกลุ่มแมลงอวกาศ หลังจากมเหสีของเขาถูกดั๊คเด๊ดฝังยีนไว้ ตอนที่ตั้งครรภ์กีระ เขาก็เริ่มเคลื่อนไหว โดยแสร้งทำเป็นว่าจะสังหารกีระ แต่ราเคลสวัยเยาว์ได้ห้ามเอาไว้ พร้อมกับพาน้องชายหนีออกจากราชวัง ขณะเดียวกัน ดั๊คเด๊ดก็ส่งพรรคพวกบุกเข้ามาในราชวัง เพราะรู้ถึงแผนการต่อต้าน กษัตริย์คอซัสได้แปลงร่างเป็น โอคุวากาตะโอเจอร์ และต่อสู้กับพวกทหารซานากิมอย่างถวายชีวิต ขณะที่กำลังประชวร จนสิ้นพระชนม์ในที่สุด
1 ใน 4 ของทีม ผู้ช่วยคนสนิทของ ยันมะ แม้จะเป็นคนขี้โวยวาย แต่ก็สามารถพึ่งพาได้ และยังเป็นคนที่ยันมะไว้วางใจมากที่สุด
ในตอนที่ 35 เผยว่า ก่อนที่จะสร้างอึนโคโซปะเป็นอาณาจักรที่พัฒนาจนปัจจุบัน เดิมเป็นหัวหน้านักเลงร่วมกับ 3 คนมาก่อน หลังจากเหตุการณ์นั้น ชิโอคาระนิสัยเปลี่ยนไปเป็นคนละคน จนอาณาจักรล่มสลายจากการใช้หมวกจับเท็จ 
1 ใน 4 ของทีม ใส่ชุดแขนกุดสีแดง นิสัยเหมือนนักเลง ใจร้อนมุทะลุ ตอนแรกชอบกวนประสาทอยากท้าดวลกับยันมะ ต่อมาได้ เป็น 1 ใน 4 ลูกน้องของอึนโคโซปะมาโดยตลอด
1 ใน 4 ของทีม เป็นมันสมองเบอร์2 ใส่ชุดคล้ายๆ ชิโอคาระแต่ดูเนิร์ดกว่า ช่วยซ่อมแซมบำรุงชูก็อดร่วมกับยันมะได้เป็นอย่างดี
1 ใน 4 ของทีม เป็นหญิงคนเดียวในกลุ่ม เชี่ยวชาญเทคโนโลยีเป็นทุนเดิม ซึ่งทีแรกไม่พอใจในตัวยันมะ และมาท้าดวล แต่เมื่อเห็นฝีมือของยันมะเป็นที่ประจักษ์ พวกเขาก็ยอมรับในตัวราชาแห่งอึนโคโซปะผู้นี้ ต่อมาก็ได้กลายเป็นกลุ่มเพื่อนของยันมะ และคอยให้การสนับสนุนอยู่ตลอด
พ่อบ้านและผู้ช่วยส่วนตัวของฮิเมโนะ มีชื่อจริงว่า โรมาเนะ เดียร์บอร์น (ロマーネ・ディアーボーン) เขามักจะเอือมระอา กับความเอาแต่ใจของฮิเมโนะเป็นประจำ แม้ว่าลักษณะภายนอกของเขาจะเหมือน ชายวัยกลางคน แต่เขามักบอกผู้อื่นว่าตนมีอายุ 25 ปี
อย่างไรก็ตามได้เผยว่า แท้จริงแล้วเซบาสเตียนไม่ได้เป็นชายวัยกลางคนอย่างที่เขาพูดจริง โดยรูปร่างจริงของเขาคือชายหนุ่มรูปงาม โรมาเนะ เดียร์บอร์น ผู้เคยได้ชื่อว่าเป็นคู่หมายของราชินีฮิเมโนะ แต่เขากลับน้อยเนื้อต่ำใจในสถานะชีวิตตนเอง จนเกือบจะทำร้ายตนเองให้เสียโฉม แต่ฮิเมโนะเข้ามาหยุดไว้ทันและเกลี้ยกล่อมจนเขาเข้าใจ จึงได้ทำการแปลงโฉมเขาให้เหมือนชายวัยกลางคน และมาเป็นพ่อบ้านในราชวังอิชาบานะจนปัจจุบัน
หัวหน้าพยาบาลประจำอาณาจักรอิชาบานะ มีความสามารถดูแลคนไข้เทียบเท่าความสามารถของฮิเมโนะ 
หัวหน้าเมดที่รับใช้ฮิเมโนะ เปรียบเสมืยนหัวเรือเมดใหญ่ของอาณาจักรอิชาบานะ มีหน้าที่แจ้งเตือนศัตรูในอาณาจักรให้ฮิเมโนะได้รับทราบ
อดีตราชาแห่งอิชาบานะ พระบิดาของฮิเมโนะ ถูกสังหารโดยกลอดี้ ในเหตุการณ์เทพเจ้าพิโรธ
อดีตราชินีแห่งอิชาบานะ พระมารดาของฮิเมโนะ ถูกสังหารโดยกลอดี้พร้อมกับพระสวามี
ผู้ช่วยส่วนตัวของริต้า มีลักษณะเด่นคือ สวมแว่น และชุดสีม่วงพร้อมหมวก เธอมีบุคลิกร่าเริงแทบจะตลอดเวลา และคอยติดตามรับใช้ริต้าอยู่ไม่ห่าง มอร์โฟเนียมักจะรู้สึกเบื่อหน่ายที่ริต้าใช้งานเธอหนักอยู่คนเดียว แต่ถึงกระนั้นเธอก็ยังเป็นห่วงริต้าที่ชอบแบกภาระทุกอย่างไว้คนเดียว จนกระทั่งเธอได้แสดงความเป็นห่วงต่อริต้า ด้วยการกอด ตามคำแนะนำของกิระ ทำให้ริต้ามีกำลังใจมากขึ้น
อดีตกษัตรีแห่งกกคัง ตุลาการสูงสุดคนก่อนหน้าริต้า เธอเป็นผู้ชุบเลี้ยงริต้าตั้งแต่เล็ก ในเหตุการณ์ เทพเจ้าพิโรธ เธอได้เสียชีวิตลง หลังส่งต่อพลังให้ริต้า เพื่อขึ้นเป็นตุลาการสูงสุดคนต่อไป แม้จะยังเยาว์วัยก็ตาม
ในตอนท้าย คาร์ราสได้กลับมาจากโลกหลังความตาย และแปลงร่างเป็น ปาปิญองโอเจอร์ ร่วมกับอิโรกิ เข้าปะทะกับกองทัพของดัคเดด
ดยุ๊คแห่งกกคัง สวามีของคาร์ราส ในอดีตเคยเป็นหมอจากอิชาบานะ เขาคือผู้ร่วมเลี้ยงดูริต้ากับคาร์ราสมาตั้งแต่เด็ก เขาถูกตัดสินโทษจำคุกในข้อหาปลงพระชนม์ ซึ่งริต้าเป็นผู้ตัดสินเอง
ผู้ช่วยส่วนตัวของ คากุรากิ ลักษณะเด่นคือ สวมหมวกสีดำที่มีผ้าปิดหน้า และมีลูกน้องที่แต่งกายเหมือนกันอีกหลายคน เขาเคยได้รับคำชมจากกีระว่า เป็นคนเสียงหล่อ
เจ้าหญิงแห่งโทวฟุ กนิษฐาแห่งราชาคากุรากิ ลักษณะเด่นคือ แต่งกายด้วยกิโมโนสีสันสดใสเช่นเดียวกับผู้เป็นท่านพี่ชาย ทีแรกนั้นทุกคนต่างเข้าใจว่า เธอถูกขังในปราสาทของชูก็อดด้อมโดยราเคลส กีระและราชาอีก 3 องค์ จึงวางแผนชิงตัว สุซุเมะ ออกมาจากปราสาทคอเคซัสคาบูโตะ แต่เมื่อคากุรากิมาเยี่ยม กลับพบว่าน้องสาวของตนปลื้มในตัวราเคลสถึงขั้นอยากแต่งงานด้วย แต่ดูเหมือนราเคลสจะไม่ชอบใจนัก การที่สุซุเมะถูกกักตัวไว้ในอาณัตของชูก็อดด้อม กลายเป็นข้อต่อรองที่คากุรากิจำใจต้องยอมเชื่อฟังราเคลสทุกอย่าง แม้ว่าตัวเขาจะไม่เต็มใจก็ตาม แต่ก็เผยว่า สุซุเมะจงใจทำตัวใกล้ชิดเข้าหาราเคลส โดยมีจุดประสงค์แอบแฝง เพื่อช่วยอาณาจักรโทวฟุของตนให้ปลอดภัย 
ในช่วงท้ายเรื่อง หลังจากที่ราเคลสเผยความจริง และมาร่วมมือกับเหล่าคิงโอเจอร์ ก็ได้เผยว่า เธอและราเคลสมีความรักให้กันฉันสามีภรรยาจริง ๆ ไม่ใช่การเสแสร้งอย่างที่เห็นก่อนหน้า
อดีตราชินีแห่งโทวฟุ ในสมัยที่ยังมีชีวิต เธอจงใจปล่อยข่าวให้ผู้คนเข้าใจว่า เธอกักเก็บทรัพยากรณ์ของโทวฟุไว้เอง ไม่แจกจ่ายให้ประชาชน ทำให้ผู้คนอดอยาก คากุรากิจึงนำกลุ่มคนเพื่อทำการปฏิวัติ ก่อนจะสังหารอิโรกิและขึ้นเป็นราชาจนถึงปัจจุบัน แต่แท้จริงแล้ว ทั้งหมดเป็นแผนการของอิโรกิ และเธอก็ได้เลือกให้คากุรากิ ที่มีจิตใจดีงาม เป็นผู้สืบทอดบัลลังก์ หลังจากนั้นเธอจึงจัดฉากให้ดูเหมือนคากุรากิเป็นผู้สังหารเธอ
ในตอนท้าย อิโรกิได้กลับมาจากโลกหลังความตาย และแปลงร่างเป็นฮาจิโอเจอร์ เข้าต่อสู้กับกองทัพของดัคเดด พร้อมกับคาร์ราส
ปรากฏตัวในตอนที่ 32, 33 และ 40 ชายผู้มาจากโลกอนาคต ซึ่งเดินทางข้ามเวลาเพื่อมาช่วยเหลือเหล่าเคียวริวเจอร์ในยุคปัจจุบัน อย่างไรก็ตามได้เผยว่า ชื่อจริงของเขาคือ คิริว ไดโกโร่ (桐生 ダイゴロウ) ซึ่งเป็นลูกชายของไดโกะและอามี่
มีนิสัยมุทะลุ ชอบต่อสู้โดยเอาตัวเข้าปะทะอย่างไม่คิดชีวิต ทำให้ดาบ กาบุริวคาลิเบอร์ ของเขาหัก จนริปปุคัง โซจิ ผู้เป็นอาจารย์ตำหนิอยู่บ่อยครั้ง ภายหลังยันมะได้สร้าง คิงกาบุริคาลิเบอร์ ให้เขาใช้เป็นอาวุธและอุปกรณ์แปลงร่าง
;คิงเคียวริวเรด (キングキョウリュウレッド)
ร่างแปลงของปริ๊นซ์ที่แปลงร่างด้วยคิงกาบุริคาลิเบอร์ มีลักษณะคล้ายกับเคียวริวเรด แต่มีจุดแตกต่างกันตรงที่ส่วนหน้ากากและชุดมาจากเคียวริวเรดคานิวัลและมีชุดเกราะลำตัวมาจากคิงโอเจอร์ ฉายาประจำตัวคือ ผู้กล้าแห่งคมเขี้ยวคู่ (挟撃の勇者)
ปรากฏตัวในตอนที่ 32 และ 33 หัวหน้าทีมของเคียวริวเจอร์ เขาได้ไปเดินทางยังอวกาศพร้อมกับเคียวริวโกลด์ เพื่อตามหาดั๊กเด๊ดผู้เป็นต้นตอในการกลับมาของกองทัพเดบอสที่คืนชีพ
ปรากฏตัวในตอนที่ 32 และ 33 อดีตหนุ่มนักล่าสมบัติคารมดี ลูกครึ่งญี่ปุ่น-ยุโรป ปัจจุบันเป็นนักโบราณคดีที่ช่วยสืบหาข้อมูลโลกและจิคิวในถ้ำแห่งหนึ่ง
ปรากฏตัวในตอนที่ 32 และ 33 หนุ่มรับจ้างสารพัดที่คอยช่วยเหลือศูนย์ผู้อพยพ ปัจจุบันกำลังคบหากับแคนเดริล่า
ปรากฏตัวในตอนที่ 32 และ 33 อดีตนักเรียนชมรมเคนโด้ ปัจจุบันเป็นอาจารย์สอนดาบให้ปริ๊นซ์ และคอยสั่งสอนทุกครั้งเมื่อปริ๊นซ์ทำอะไรไม่ยั้งคิด 
ปรากฏตัวในตอนที่ 32 และ 33 อดีตคุณหนูและนักศึกษามหาวิทยาลัย พบเจอเหล่ากาบุทีร่าที่ขังไว้ในป่าแห่งหนึ่ง
ปรากฏตัวในตอนที่ 32 และ 33 ชายหนุ่มหลงยุคจากเซ็นโกคุ ได้ไปเดินทางยังอวกาศพร้อมกับเคียวริวเรดด้วยกัน
ปรากฏตัวในตอนที่ 32 และ 33 อดีตแกนนำเดบอสรุ่นแรกที่กลับใจ ปัจจุบันแคนเดริล่าคบหากับโนบุฮารุ และลักคิวโร่ก็ยังช่วยแคนเดรีล่าและเหล่าเคียวริวเจอร์ที่ศูนย์ผู้อพยพเหมือนเดิม
รับบทโดย ชิมาสึ เคนทาโร่ (島津健太郎)
ปรากฏตัวในตอนที่ 32อดีตพ่อบ้านของอามี่ ปัจจุบันเป็นเจ้าของฟาร์มที่ปลูกผลองุ่นและพืชผลอื่นๆ
ปรากฏตัวในตอนที่ 32 และ 33 ลูกสาวของยูโกะและหลานของโนบุฮารุ ทำหน้าที่ดูแลเด็กๆ ในศูนย์ผู้อพยพ
ปรากฏตัวในตอนที่ 33 น้องสาวของโนบุฮารุและแม่ของริกะ เป็นหน่วยดูแลศูนย์ผู้อพยพ และเป็นคนนำชุดเสื้อผ้าจากดาวโลกมาให้เหล่าคิงโอเจอร์
ดาบประจำตำแหน่งราชา ซึ่งเป็นอุปกรณ์แปลงร่างและอาวุธหลักของสมาชิกคิงโอเจอร์ ถูกส่งต่อสืบทอดรุ่นสู่รุ่น จนได้รับการปรับแต่งเพิ่มเติมโดย ยันมะ กัสต์ ในภายหลัง ที่บริเวณโกร่งดาบจะมีสวิตช์อยู่ด้วยกัน 5 จุด คุวากาตะ (สีแดง), ทงโบะ (สีน้ำเงิน), คามากิริ (สีเหลือง), ปาปิญอง (สีม่วง) และ ฮาจิ (สีดำ) เพื่อเปิดใช้งานฟังก์ชันต่าง ๆ มีรายละเอียดดังต่อไปนี้
;การแปลงร่าง
ในการแปลงร่างของเหล่าคิงโอเจอร์ ผู้ใช้จะต้องเปิดสวิตช์ตามลำดับของตนเอง ไล่ไปจนถึงอันสุดท้าย เพื่อแปลงร่าง แต่ในกรณีฉุกเฉิน ผู้ใช้ก็สามารถเปิดสวิตช์แปลงร่างแบบรวบรัดได้เช่นกัน โดยเปิดที่สวิตช์ของตนเอง แล้วดึงสวิตช์ คุวากาตะ ชูก็อดจะส่งพลังไปยังผู้ใช้ก่อนจะแปรสภาพเป็นชุดเกราะ ในขณะทำการแปลงร่าง ผู้ใช้ทุกคนจะประกาศคำแปลงร่างว่า สวมเกราะราชัน!! (王鎧武装, โอไกบุโซ)
;การใช้ท่าไม้ตาย
เมื่อต้องการใช้ไม้ตายเพื่อเผด็จศึก ผู้ใช้จะต้องกดที่ไกค้างไว้ ก่อนกดสวิตช์ของตนเอง 3 ครั้ง โอเจอร์คาลิเบอร์จะประกาศว่า โอเจอร์ชาร์จ จากนั้นต้องกดไกบนด้ามอีกครั้ง เพื่อใช้ท่าไม้ตาย โอเจอร์ฟินิช 
;การอัญเชิญและรวมร่าง
ในการจะอัญเชิญชูก็อดประจำตัว ผู้ใช้จะต้องโยกสวิทช์คุวากาตะค้างไว้ 1 ครั้ง เพื่อทำการเรียกชูก็อดออกมา จากนั้นกดไกที่ด้าม เพื่อเริ่มระบบรวมร่าง ประกอบกันเป็นหุ่น คิงโอเจอร์
;สวมเกราะราชัน ประกายเขี้ยวปฏิปักษ์ (王鎧武装・凌牙一閃, โอไกบุโซ เรียวกะอิซเซ็น)
คำสั่งปลดล็อคพลังลับของดาบโอเจอร์คาลิเบอร์ ที่จะเป็นการปลุกพลังแฝงในตัวของสมาชิกคิงโอเจอร์แต่ละคน พวกเขาจะสามารถดึงพลังที่แท้จริงของเหล่าชูก็อดประจำตัว มาประทับร่างได้ เกิดเป็นคมเขี้ยวลำแสงปรากฎขึ้น อย่างไรก็ตาม พลังดังกล่าวสามารถใช้ในระยะเวลาสั้น ๆ เท่านั้น เนื่องจากการดึงเอาพลังทั้งหมดมาใช้ในคราวเดียว มีผลข้างเคียงคือ ผู้ใช้จะมีสภาพร่างกายที่อ่อนแรงและไม่สามารถเคลื่อนไหวได้ชั่วขณะหนึ่ง
อาวุธสารพัดประโยชน์ของเหล่าคิงโอเจอร์ ประดิษฐ์คิดค้นขึ้นโดยยันมะ มีลักษณะพื้นฐานเป็นโล่ สามารถเปลี่ยนโหมดและประกอบกับดาบ โอเจอร์คาลิเบอร์ ได้
;โหมดดาบ
คิงส์เวพอนรูปแบบหลัก เปลี่ยนโหมดโดยกางใบมีดออก 180 องศา
;นากินาตะโหมด
คิงส์เวพอนที่ประกอบกับโอเจอร์คาลิเบอร์ กลายเป็นดาบ 2 ปลาย เป็นโหมดหลักของ คุวากาตะโอเจอร์
;โหมดปืน
คิงส์เวพอนรูปแบบปืน เป็นโหมดหลักของ ทงโบะโอเจอร์
;โหมดเคียว
คิงส์เวพอนรูปแบบเคียว เป็นโหมดหลักของ คามากิริโอเจอร์
;โหมดหน้าไม้
คิงส์เวพอนรูปแบบหน้าไม้ เป็นโหมดหลักของ ปาปิญองโอเจอร์
;โหมดกรงเล็บ
คิงส์เวพอนรูปแบบกรงเล็บ เป็นโหมดหลักของ ฮาจิโอเจอร์
โทรศัพท์สมาร์ทโฟนของเหล่าคิงโอเจอร์ ปกติจะติดตั้งอยู่ที่หัวเข็มขัด 
อุปกรณ์เก็บดาบ โอเจอร์คาลิเบอร์ ของเหล่าคิงโอเจอร์ ติดตั้งกับเข็มขัดอยู่ที่เอวด้านซ้าย
ยานพาหนะประจำตัวของ คุวากาตะโอเจอร์ ลักษณะเป็นมอเตอร์ไซค์ โฮเวอร์ไบค์ สีแดง สามารถสั่งการจากระยะไกลได้โดยสื่อสารผ่าน ก็อดคุวากาตะ
อาวุธดาบและอุปกรณ์แปลงร่างของ โอคุวากาตะโอเจอร์ ลักษณะโดยรวมคล้ายกับ โอเจอร์คาลิเบอร์ ของสมาชิกคิงโอเจอร์ 5 คนหลัก แต่มีสีทอง และมีสวิตช์คุวากาตะ เพียงอันเดียว
อนึ่ง โอเจอร์คาลิเบอร์ซีโร่ เป็นดาบประจำตำแหน่งราชา เล่มแรกที่ถูกตีขึ้นมาบนดาวจิคิว
อุปกรณ์แปลงร่างและอาวุธประจำตัวของสไปเดอร์คุโมนอส ลักษณะเป็นดาบสั้น ที่มีโกร่งดาบรูปทรงแมงมุมขนาดใหญ่ด้านหน้า แปรสภาพมาจากหน้ากากพันธนาการ ที่เจรามี่ปลดล็อกได้ด้วยพลังของ 3 เทพชูก็อด ใช้งานโดยติดตั้ง คุโมนอสคีย์ ที่ช่องด้านหน้าแล้วหมุน ส่วนขาแมงมุมจะกางออก เข้าสู่ระบบแปลงร่าง นอกจากนี้ยังสามารถใช้ท่าไม้ตายจาก คุโมนอสคีย์ ดอกอื่นได้เช่นกัน 
อาวุธปืนประจำตัวของสไปเดอร์คุโมนอส มีลักษณะเป็นปืนสั้นที่มีรูปทรงคล้ายปีนฉีดยาฆ่าแมลง มีกระบอกพลังงานอยู่ด้านหน้าและมีช่องติดตั้ง คุโมนอสคีย์ ใกล้กับด้ามจับ สามารถยิงกระสุนออกมาได้หลากหลายชนิด เจเรมี่ได้กล่าวว่า อุปกรณ์นี้เป็นของที่ เนฟิล่า แม่ของเขามอบไว้ให้ 
ไอเทมลักษณะคล้ายกุญแจ เป็นขุมพลังของ สไปเดอร์คุโมนอส ที่เจเรมี่สร้างมาจากมณี ชูก็อดโซล ของ 3 เทพชูก็อด เป็นกุญแจหลักในการแปลงร่าง ใช้ท่าไม้ตายพิเศษ และ อัญเชิญ ชูก็อด ประจำตัว หลัก ๆ จะมีอยู่ด้วยกันทั้งหมด 3 ดอก
ไอเทมมงกุฎแห่งกษัตริย์ชูก็อดด้อม มีอัญมณี 5 สีประดับ สร้างขึ้นโดยปฐมกษัตริย์ของอาณาจักรชูก็อดด้อม เมื่อสวมบนศีรษะ จะสามารถสวมเกราะ คิงคุวากาตะโอเจอร์ได้ มีเพียงผู้สืบสันตติวงศ์ของราชวงศ์ฮัสตี้เท่านั้น ที่จะใช้งานมันได้
คำประกาศในการใช้ โอเจอร์คราวน์ คือ สวมเกราะราชัน สรรเสริญปฐมราชา! (王鎧武装 始祖光来！, โอไกบุโซ ชิโสะโคไร)
อาวุธทวนสีแดง ของคิงคุวากาตะโอเจอร์ ใช้งานโดยสวมเข้ากับ โอเจอร์คราวน์ และหมุนที่มงกุฏเพื่อใช้ท่าไม้ตาย
อาวุธดาบและอุปกรณ์แปลงร่างของ คิงเคียวริวเรด เป็นกาบุริคาลิเบอร์สีแดง ถูกสร้างโดยยันมะ ซึ่งนำกาบุริคาลิเบอร์มาเป็นต้นแบบ ต่อมายันมะได้สร้างคิงกาบุริคาลิเบอร์เพิ่มขึ้นมาอีกเป็นเล่มที่ 2 ให้กับคุวากาตะโอเจอร์
จูเด็นจิที่ใช้พลังสปิริตของก็อดคุวากาตะ
พลังและความสามารถของคิงโอเจอร์.
ชูก็อด.
สิ่งมีชีวิตรูปแบบแมลงจักรกลขนาดยักษ์ ที่อาศัยอยู่ในอาณาจักรทั้ง 5 ร่วมกับผู้คน เปรียบเสมือนผู้พิทักษ์ของแต่ละดินแดน ที่คอยต่อสู้กับพวกจักรวรรดิ บั๊คนารัค 
เมื่อ ชูก็อด ทั้ง 5 ตน มารวมร่างกัน ก็จะกลายเป็นหุ่นยักษ์ คิงโอเจอร์ หุ่นเทพพิทักษ์ในตำนาน ซึ่งปราบพวก บั๊คนารัค และปกปักษ์รักษาดินแดนทั้ง 5 มาตลอด 2,000 ปี ซึ่งเหล่าคิงโอเจอร์ จะควบคุมชูก็อดของตนเองผ่านทาง โอเจอร์คาลิเบอร์
ชูก็อดรูปแบบด้วงเขี้ยวกางสีแดง ผู้พิทักษ์แห่งชูก็อดด้อม มีพละกำลังมหาศาล ตัวใหญ่และมีกำลังมากที่สุดในหมู่ชูก็อดทั้ง 5 ตน สามารถยกของที่มีน้ำหนักมากกว่าตนเองได้ 190 เท่า มีอาวุธประจำตัวคือ เขาคู่ขนาดใหญ่อันทรงพลัง เป็นชูก็อดประจำตัวของ คุวากาตะโอเจอร์ เมื่อรวมร่างจะแปลงเป็นส่วนร่างกายช่วงบน-ต้นขาของคิงโอเจอร์ มีชื่อเล่นว่า คุวาก้อน
ชูก็อดรูปแบบแมลงปอสีน้ำเงิน ผู้พิทักษ์แห่งอึนโคโซปะ เป็นชูก็อดประจำตัวของ ทงโบะโอเจอร์ มีความเร็วการบินเป็นเลิศ ด้วยปีกขนาดใหญ่ที่ช่วยให้สามารถเคลื่อนที่กลางอากาศได้อย่างว่องไว ดวงตาขนาดใหญ่ที่ประกอบไปด้วยช่องการมองถึง 30,000 จุด ช่วยให้มองเห็นได้ไกลถึง 2 กม. รอบตัว และสามารถเล็งเป้าได้แม่นยำ เมื่อรวมร่างจะกลายเป็น ปีก และ ดาบ ให้กับคิงโอเจอร์ มีชื่อเล่นว่า ทงโบะคุริ
ชูก็อดรูปแบบตั๊กแตนตำข้าวสีเหลือง ผู้พิทักษ์แห่งอิชาบานะ เป็นชูก็อดประจำตัวของ คามากิริโอเจอร์ มีเคียวคู่อันแหลมคมเป็นอาวุธประจำตัว สามารถค้นหาและรับสัญญาณมนุษย์จากเสียงได้ไกลถึง 160,000 เฮิร์ตซ์ เมื่อรวมร่างจะเป็นขาขวาของ คิงโอเจอร์ มีชื่อเล่นว่า คามาริน่า
ชูก็อดรูปแบบผีเสื้อสีม่วง ผู้พิทักษ์แห่งกกคัง เป็นชูก็อดประจำตัวของ ปาปิญองโอเจอร์ ลักษณะเด่นคือ ปีกขนาดใหญ่ที่มีลวดลายสวยงาม สามารถบินได้ในทุกสภาพอากาศ แกะรอยศัตรูได้ และยังมีระบบพรางตัวอีกด้วย เมื่อรวมร่างจะกลายเป็นส่วน หัว และ ด้ามดาบ ของ คิงโอเจอร์ มีชื่อเล่นว่า ปาปินตัน
ชูก็อดรูปแบบผึ้ง ผู้พิทักษ์แห่งโทวฟุ เป็นชูก็อดประจำตัวของ ฮาจิโอเจอร์ มีความสามารถในการต่อสู้กลางอากาศที่ยอดเยี่ยม อาวุธประจำตัวคือเหล็กไน นอกจากนี้ยังสามารถป้องกันพวกพ้องได้ด้วยการ สร้างบาเรียรูป 6 เหลี่ยมได้ เมื่อรวมร่างจะเป็นขาซ้ายของ คิงโอเจอร์ มีชื่อเล่นว่า ฮาจิสึเกะ
ชูก็อดรูปแบบแมลงเต่าทอง เป็นกำลังเสริมของคิงโอเจอร์ รับหน้าที่บินก่อกวนศัตรู สามารถเปลี่ยนน้ำมันให้เป็นพลังงานชาร์จให้แก่ คิงโอเจอร์ ได้ เมื่อรวมร่างจะแปลงเป็นเกราะแขนของ คิงโอเจอร์ มีสองตัว และมีชื่อเล่นว่า เตเตะ และ โตโตะ
ชูก็อดรูปแบบแมงมุม อีกหนึ่งในกำลังเสริมของคิงโอเจอร์ สามารถยิงใยออกมาพันธนาการศัตรู และโจมตีร่วมกันเป็นกลุ่มได้ เมื่อรวมร่างจะแปลงเป็นเกราะลำตัวของ คิงโอเจอร์ มีสองตัว และมีชื่อเล่นว่า คุโมะ และ คุโมโมะ
ชูก็อดรูปแบบมด เป็นกำลังเสริมของ คิงโอเจอร์ เปรียบเสมือนกองทหารราบ โดยจะโจมตีศัตรูพร้อมกันเป็นจำนวนมาก และสามารถยกของที่มีขนาดใหญ่กว่าตนเองได้ เมื่อรวมร่างจะกลายเป็น ประกับดาบ ของ คิงโอเจอร์ มีชื่อเล่นว่า อาริน
ชูก็อดรูปแบบด้วงกว่างสีดำขลิบทอง เป็นหนึ่งใน 3 เทพชูก็อดในตำนาน เมื่อรวมกับ คิงโอเจอร์ จะสามารถเปลี่ยนร่างเป็นปืนใหญ่ คาบูโตะแคนนอน ได้ มีพละกำลังทัดเทียมกับ ก็อดคุวากาตะ เริ่มแรกถูกดัดแปลงให้ฟังคำสั่งของราเครสเพียงผู้เดียว แต่หลังจากได้พบกับกิระ หรือ คุวากาตะโอเจอร์ คนปัจจุบัน ก็อดคาบูโตะ ก็กลับมาเป็นปกติ และร่วมกับพวกพ้อง ปราบปิศาจบั๊คนารัคได้สำเร็จ มีชื่อเล่นว่า คาบูตัน
ชูก็อดรูปแบบแมงป่อง สีดำขลิบทอง เป็นหนึ่งใน 3 เทพชูก็อดในตำนาน มีอาวุธประจำตัวคือ ก้ามอันทรงพลังทั้ง 2 และหางที่มีพิษ ทีแรกนั้นพวก บั๊คนารัค วางแผนจะปลุกสกอร์เปียนขึ้นมา เพื่อใช้เป็นอาวุธทำลายอาณาจักรทั้ง 5 โดยเริ่มจากบุกเข้าไปชิง สกอร์เปียนโซล มาจาก กกคัง แต่สุดท้ายกิระก็ได้มันไป และอัญเชิญ ก็อดสกอร์เปียน มาได้สำเร็จ เดิมมีชื่อเล่นว่า ซาโซริน แต่หลังจากที่ฮิเมโนะกลายเป็นผู้ครอบครอง ก็ได้เปลี่ยนเป็น สกอร์ปี้
ชูก็อดรูปแบบตั๊กแตน สีดำขลิบทองและบานเย็น เป็นหนึ่งใน 3 เทพชูก็อดตนสุดท้ายที่ปรากฎตัว โดยปรากฎตัวครั้งแรกในตอนที่ 8 มีพลังกระโดดเป็นเลิศ ด้วยขาหลังอันทรงพลัง เมื่อรวมร่างกับคิงโอเจอร์ จะเพิ่มพลังขาและพลังโจมตีด้วยท่าลูกเตะ มีชื่อเล่นว่า บัตตะ
ชูก็อดรูปแบบแมงมุม ทารันทูล่า มีสีขาวขลิบทอง เป็นชูก็อดประจำตัวของ สไปเดอร์คุโมนอส สามารถยิงใยออกมาตรึงศัตรู หรือโหนไปตามที่สูงเพื่อเคลื่อนไหวด้วยความเร็วได้ และสามารถยกของที่น้ำหนักมากกว่าตนเองได้เช่นกัน นอกจากนี้ยังสามารถควบคุม 3 เทพชูก็อดได้ด้วยเช่นกัน ภายหลังได้ทราบว่า ก็อดทารันทูล่า มีชื่อเล่นว่า ทารันจิโน่
นอกจากนี้ยังสามารถเปลี่ยนร่างเป็นหุ่นรบ ทารันทูล่าไนท์ สำหรับการต่อสู้เต็มรูปแบบได้
ชูก็อดรูปแบบแมงมุม ทารันทูล่า สีดำสลับทอง มีลักษณะคล้ายกับ ก็อดทารันทูล่า ของ สไปเดอร์คุโมนอส แต่มีขนาดเล็กกว่า เป็นสัตว์เลี้ยงของเดสนารัคที่ 8
ชูก็อดรูปแบบด้วงเขี้ยวกาง เป็นชูก็อดประจำตัวของ โอคุวากาตะโอเจอร์ มีลักษณะคล้ายคลึงกับ ก็อดคุวากาตะ แต่ตัวเป็นสีดำ และเป็นชูก็อดเทียมที่ถูกสร้างโดยศูนย์วิจัยลับสุดยอดของชูก็อดดัม ปรากฎตัวครั้งแรกในตอนที่ 6
หุ่นแมลงการ์เดียนรูปแบบ กระสุนพระอินทร์ เมื่อรวมกับ คิงโอเจอร์ จะแปรสภาพเป็นอาวุธลูกตุ้ม โรลลิ่งแฮมเมอร์
หุ่นแมลงการ์เดียนรูปแบบหอยทาก เมื่อรวมกับ คิงโอเจอร์ จะแปรสภาพเป็นปืนกล สเนลล์แกตลิ่ง
หุ่นแมลงการ์เดียนรูปแบบ ตะขาบ มีร่างกายที่ยืดหยุ่น และขาแหลมคมเป็นอาวุธ เมื่อรวมกับ ทารันทูล่าไนท์ จะแปรสภาพเป็นเลื่อยยนต์ พีดเชนซอว์
หุ่นแมลงการ์เดียนรูปแบบ จักจั่น สามารถใช้ปีก 2 ข้างขยับด้วยความเร็ว ปล่อยคลื่นอัลตร้าโซนิคได้ และใช้สื่อสารกับพรรคพวกได้เช่นกัน เมื่อรวมกับ ทารันทูล่าไนท์ จะแปรสภาพเป็นกรงเล็บใบมีด ซิเคด้าเบลด
หุ่นรบขนาดยักษ์ของเหล่านักรบ คิงโอเจอร์ ที่เกิดจากการร่วมร่างของชูก็อดทั้ง 5 เป็นหลัก เสริมด้วย ก็อดเท็นโต ก็อดคุโมะ ก็อดแอนท์ และยังสามารถรวมร่างกับ ชูก็อดกำลังเสริมตนอื่น ๆ ได้เช่นกัน สามารถควบคุมโดย สมาชิกคิงโอเจอร์ เพียงคนเดียวได้ ทว่าจะสร้างภาระต่อร่างกายผู้ใช้หนักมาก ซึ่งหากควบคุมโดย 5 คนพร้อมกัน จึงจะสามารถดึงพลังออกมาได้สูงสุด อาวุธประจำตัวคือดาบแมลง ชูก็อดซอร์ด (昆虫剣シュゴッドソード) ที่เกิดจากการรวม ก็อดทงโบะ ก็อดปาปิญอง และ ก็อดแอนท์
แม้จะมีขนาดใหญ่โต แต่คิงโอเจอร์มีความเร็วการเคลื่อนที่สูงอย่างเหลือเชื่อ สามารถกระโดดได้สูง ยิงใยออกจากก็อดคุโมะ ที่ประกอบอยู่บริเวณอก รวมทั้งวิชาดาบอันเยี่ยมยุทธ์ สามารถต่อสู้รุกและรับได้เป็นอย่างดี
คิงโอเจอร์รูปแบบที่ปรากฎเมื่ออดีต 2,000 ปีก่อน เป็นร่างสมบูรณ์ที่ทรงพลังที่สุดของ คิงโอเจอร์ ซึ่งรวมร่างกับเทพชูก็อดทั้ง 3 ตน สามารถเคลื่อนไหวได้อย่างรวดเร็วในชั่วพริบตา เมื่อรวมร่างสำเร็จจะเปล่งแสงสีทองอร่ามออกมาทั่วร่าง
คิงโอเจอร์ ที่รวมร่างกับ ก็อดคาบูโตะ เน้นโจมตีระยะไกลด้วยปืนใหญ่ คาบูโตะแคนนอน
คิงโอเจอร์ ที่รวมร่างกับ ก็อดสกอร์เปียน เน้นการโจมตีระยะประชิด อาวุธประจำร่างคือ สกอร์เปียนคลอว์ ที่แขนซ้าย 
คิงโอเจอร์ ที่รวมร่างกับ ก็อดฮ็อปเปอร์ ติดตั้งเกราะ ฮ็อปเปอร์อาร์เมอร์ ที่กลางลำตัว เน้นการโจมตีด้วยความเร็วสูง มีพลังกระโดดที่สูงขึ้น และเมื่อเกราะ ฮ็อปเปอร์อาร์เมอร์ เปล่งแสง คิงโอเจอร์จะสามารถปล่อยคลื่นอัดกระแทกออกมารอบตัวได้
หุ่นรบขนาดยักษ์ที่มีลักษณะเหมือนกับคิงโอเจอร์อีกตน แต่มีสีดำ ถูกขนานนามว่าเป็น ร่างเทพเจ้าทมิฬ เดิมเป็นอาวุธลับของชูก็อดด้อมที่ถูกซ่อนไว้ใต้ปราสาท กระทั่งราเคลสไปค้นพบ จึงใช้ให้กลุ่มบุคลากรนำไปวิจัยและปรับปรุง จนทำให้มันกลับมาใช้การได้ในที่สุด เกิดจากการรวมร่างชูก็อดเทียมทั้ง 10 เข้าไว้ด้วยกัน ในการรวมร่างจะใช้ โอเจอร์คาลิเบอร์ ZERO เป็นยูนิตควบคุมการเคลื่อนไหว ภายหลังจึงกลายเป็นหุ่นประจำตัวของ โอคุวากาตะโอเจอร์ ไปโดยปริยาย แต่ทว่าคางุรากิเองก็ได้หมายตา คิงโอเจอร์ ZERO ไว้ และวางแผนชิงมาด้วยเช่นกัน
ร่างรวมขั้นสุดยอดของคิงโอเจอร์ ที่ทรงพลังเหนือเลเจนด์คิงโอเจอร์ขึ้นไปอีก โดยเป็นร่างที่รวมชูก็อดทั้ง 12 ตนเข้าไว้ด้วยกัน ผู้ควบคุมหลักคือ คิงคุวากาตะโอเจอร์ ที่กิระเป็นผู้แปลงร่าง ทำให้สามารถเอาชนะ คิงโอเจอร์ซีโร่ ของโอคุวากาตะโอเจอร์ ไปได้ในที่สุด
ร่างรวมระหว่าง เอ็กซ์ตรีมคิงโอเจอร์ กับ คอเคซัสคาบูโตะ เกิดเป็นหุ่นรบร่างยักษ์ที่ทรงพลังดุจเทพเจ้า พลังของก็อดคิงโอเจอร์จะแข็งแกร่งเพียงใด ขึ้นอยู่กับความสามัคคีของเหล่าคิงโอเจอร์ที่ควบคุมอยู่ภายใน หากรวมใจเป็นหนึ่งเดียว ก็อดคิงโอเจอร์จะมีพลังและความสามารถสูงสุดจะหยั่งถึง
ดงโรโบทาโร่ ที่รวมร่างกับคิงโอเจอร์ ปรากฎในทีวีซีรีส์ ดงบราเธอร์ส ตอนที่ 45
หุ่นรบตนที่ 2 ซึ่งเป็นหุ่นประจำตัวของ สไปเดอร์คุโมนอส เกิดจากการเปลี่ยนร่างของ ก็อดทารันทูล่า บริเวณไหล่ทั้ง 2 ข้าง จะมีแขนเสริม ทารันทูล่าอาร์มส สำหรับโจมตีหรือยึดเกาะตามพื้นที่ต่างระดับได้ ทำให้มีความว่องไวเป็นเลิศ ที่แขนขวาจะมี ทารันทูล่าบัสเตอร์ สำหรับยิงใยไปสกัดการเคลื่อนไหวศัตรู ส่วนหัวมีอุปกรณ์คล้ายแว่น 3 มิติ สำหรับวิเคราะห์การเคลื่อนไหวและจุดอ่อนของคู่ต่อสู้ และเมื่อต้องการจะเผด็จศึก ทารันทูล่าไนท์ จะรวมร่างกับหุ่นแมลงการ์เดี้ยนอีก 2 ตัว คือ การ์เดี้ยนพีด และ การ์เดี้ยนซิเคด้า
หุ่นรบยักษ์สีดำทองที่แปลงร่างมาจากปราสาทคอเคซัสคาบูโตะ ราชวังชูก็อดด้อมและมีเพียงราชาที่แท้จริงแห่งชูก็อดด้อมเท่านั้นที่จะปลุกชีพมันขึ้นมาได้ด้วยทวนโอเจอร์แลนซ์ ทีแรกนั้นกิระยังไม่สามารถปลุกชีพคอเคซัสคาบูโตะ ได้สำเร็จเนื่องจากยังไม่สามารถทำให้ทุกคนรวมใจเป็นหนึ่งเดียวกันได้ แต่เมื่อเหล่าราชาทั้ง 6 พร้อมร่วมแรงร่วมใจกันต่อสู้กับผู้รุกราน ปราสาทก็พลันกลายสภาพเป็นหุ่นยนต์ยักษ์สีดำทอง เปรียบเสมือนไพ่ตายของคิงโอเจอร์ เมื่อรวมร่างกับคิงโอเจอร์ จะกลายเป็นสุดยอดหุ่นรบ ก็อดคิงโอเจอร์ ที่ทรงพลังดุจเทพเจ้า
ในส่วนระบบกลไกการแปลงร่างของของปราสาทคอเคซัสคาบูโตะเป็นคิงคอเคซัสคาบูโตะนั้น ภายในโครงสร้างข้างในนั้นได้เสื่อมโทรมลงไปเป็นเวลานาน แต่ในปัจจุบันได้รับการฟื้นฟูด้วยการผลิตชิ้นส่วนโดยใช้โลหะของประเทศอึนโคโซปะที่รวบรวมจากประชากรของประเทศชูก็อดดัมและเจรามี่
อาวุธประจำตัวคือ เฮราเคลสแอ็กซ์ ขวานขนาดยักษ์ ท่าไม้ตายคือ คิงคอเคซัสคาบูโตะฟินิช
อย่างไรก็ตามได้เผยว่าปราสาทคอเคซัสคาบูโตะนั้นเป็นยานอวกาศที่ถูกสร้างขึ้นมาจากโลกจากจักรวาลของเคียวริวเจอร์และยังเป็นยานที่พ่อของเจรามี่และประชากรบางส่วนอาศัยอยู่ โดยข้ามจักรวาลไปยังดาวเคราะห์จิคิวซึ่งเป็นดาวที่คิงโอเจอร์อาศัยอยู่ในปัจจุบัน 
หุ่นรบขนาดยักษ์ที่รวมร่างระหว่างจูเด็นริว กาบุทีร่า, ก็อดทงโบะ, ก็อดคามากิริ, ก็อดปาปิญอง และ ก็อดฮาจิ กลายเป็นหุ่นรบราชันเบรฟ โดยมีสไตล์การต่อสู้ที่ใช้การเคลื่อนไหวเหมือนกับเต้นรำ พิชิตศัตรูด้วยลีลาที่พลิ้วไหว
ตัวละครฝ่ายศัตรู.
จักรวรรดิใต้พิภพ บั๊คนารัค.
ปรากฏในองก์ที่ 1 (ตอนที่ 1 - 26)
จักรวรรดิใต้พิภพ บั๊คนารัค (地帝国バグナラク) เป็นจักรวรรดิปิศาจที่อาศัยอยู่ใต้ผืนดิน พวกมันพยายามบุกยึดครองอาณาจักรทั้ง 5 มาตั้งแต่ 2,000 ปีก่อน ก่อนจะถูกปราบไปในอดีต เวลาล่วงเลยมาจนถึงปัจจุบัน บั๊คนารัค กลับมารุกรานอาณาจักรทั้ง 5 อีกครั้ง เพื่อสานต่อสิ่งที่พวกมันเริ่มเอาไว้ มีผู้นำคือ จักรพรรดิ เดสนารัค ที่ 8
หลังจากที่คิงโอเจอร์สามารถจบสงครามที่ยาวนานนี้ลงได้สำเร็จ เจรามี่ก็ได้ขึ้นมาเป็นผู้ปกครองชนเผ่าบั๊คนารัคแทน และได้รับการสถาปนาให้เป็นอาณาจักรลำดับที่ 6 ของจิคิวในที่สุด
จักรพรรดิซึ่งเป็นผู้นำคนปัจจุบันของ บั๊คนารัค มีลักษณะคล้ายกับไส้เดือนดิน เป็นศัตรูตัวฉกาจของเหล่าคิงโอเจอร์ สามารถปล่อยรยางค์มากมายออกมาโจมตีได้ มีพลังการฟื้นร่างกายตัวเองสูงมาก และยังสามารถดึงอาวุธดาบออกมาจากร่างกายตนเองได้เช่นกัน
ในตอนที่ 24 เดสนาแรกได้ดวลเพื่อตัดสินกับเจรามี่ ผลคือเจรามี่เป็นฝ่ายชนะ แต่เขาเลือกที่จะไม่สังหารเดสนารัค ในฐานะที่เป็นคนเผ่าเดียวกันเดสนารัครู้สึกสำนึกในบาปที่ตนได้ก่อไว้ ขณะที่เขากำลังจะยอมจำนน ก็ถูกลอบสังหารโดยคาเมจิม ที่พุ่งคฑาเสียบทะลุอกจนถึงแก่ความตาย แม้จะเป็นศัตรูที่สู้รบกันมานาน แต่การตายของเดสนารัค สร้างความเจ็บปวดให้กับเจเรมี่ และพวกพ้องเป็นอย่างมาก
ในศึกครั้งสุดท้ายเดสนารัคได้กลับมาจากโลกหลังความตายพร้อมกับราชาองค์อื่น ๆ และได้ชำระหนี้แค้นกับคาเมจิมในที่สุด ก่อนจะนำตัวคาเมจิมไปยังปรโลกด้วยกันในตอนท้าย
นายกรัฐมนตรีแห่งจักรวรรดิ บั๊คนารัค มีลักษณะคล้ายแมลง มวนพิฆาต เป็นที่ปรึกษาของเดสนารัค มีบุคลิกเยือกเย็น อาวุธประจำตัวคือ ไม้เท้า มุชิมารุปิน (長針杖ムシマルピン)
ภายหลังคาเมจิมได้ลอบสังหารเดสนารัค อย่างโหดเหี้ยม และเผยตัวในฐานะ คาเมจิม อุนกะ หนึ่งในกลุ่ม 5 ตัวตลกแมลงอวกาศ ผู้อยู่เบื้องหลังที่คอยเสี้ยมให้ มนุษย์ทำลายบั๊คนารัค เพื่อที่กลุ่มแมลงอวกาศ จะได้เข้ายึดครองได้อย่างง่ายดาย และตราสัญลักษณ์บนร่างกายก็ได้เปลี่ยนไปเป็นของกลุ่มแมลงอวกาศด้วย
แม่ทัพผู้เกรียงไกรในตำนานของบั๊คนารัค มีชีวิตอยู่ในอดีตช่วงสงครามกลางเมืองของบั๊คนารัค ไดกอร์ก ถูกกล่าวขวัญถึงว่าเป็นนักรบที่ทรงพลังมากกว่าใคร ๆ โดยเขาสามารถสังหารฝ่ายตรงข้ามได้จำนวนมาก ภายในการโจมตีครั้งเดียว ต่อมาไดกอร์กได้สิ้นชีพไป จนกระทั่งราเครสเจรจาแลกเปลี่ยนข้อตกลงกับเดสนารัค โดยมอบเทคโนโลยีของชูก็อดดัมให้ เพื่อไปใช้คืนชีพไดกอร์ก และกลายเป็นศัตรูใหม่ ที่ทำให้พวกคิงโอเจอร์ตกที่นั่งลำบาก
ปิศาจไคจีมที่มีต้นแบบมาจากแมลงชีปะขาว มีความสามารถในการแปลงโฉมเป็นใครก็ได้ เคยทำหน้าที่รับใช้บั๊คนารัคตามคำสั่งของคาเมจิม แต่ทำไม่สำเร็จ ทว่าเขารอดชีวิตมาได้ และถูกช่วยเอาไว้โดยเจรามี่ จึงอาสาเป็นองค์รักษ์ผู้ติดตามของเจรามี่ตั้งแต่นั้นมา ด้วยความที่เกโรจีมมีความสามารถแปลงโฉม จึงมักได้รับมอบหมายจากเจรามี่ให้ไปสืบข่าวอย่างลับ ๆ จากแต่ละฝ่าย
แม่ของเจรามี่ ในอดีตเป็นผู้ที่เอาชนะไดกอร์กลงได้จนขึ้นตำแหน่งผู้นำทัพของบั๊กนารัค และเสียชีวิตในสงครามเมื่อ 2000 ปีก่อน
กองกำลังทหารของจักรวรรดิ บั๊คนารัค ลักษณะคล้ายกับตัวอ่อนแมลง มีอาวุธหลักคือปืน กันโชเวล
ปิศาจนักรบของจักรวรรดิ บั๊คนารัค มีต้นแบบมาจากแมลงหลากหลายชนิด ทำหน้าที่เป็นผู้นำกองทัพซานากิมเข้าตีอาณาจักรทั้ง 5 ตามคำสั่งของเดสนารัค และ คาเมจิม
;ดันจีม (ダンジーム)
;โบดารุจีม (ボダルジーム)
;ฟุนจีม (フンジーム)
;จิโกคุจีม (ジゴクジーム)
;ทานิจีม (タニジーム)
;กุนดาจีม (グンダジーム)
;นากาบาจีม (ナガバジーム)
;อาเม็นจีม (アメンジーム)
กลุ่มแมลงอวกาศ.
ปรากฏในองก์ที่ 2 (ตอนที่ 27 - 50) 
กลุ่มแมลงอวกาศ (宇蟲, อูชู) คือ กลุ่มสิ่งมีชีวิตลึกลับคล้ายแมลง ที่มาจากอวกาศอันไกลโพ้น มีราชาดั๊คเด๊ด ดูจาร์แดง เป็นผู้นำกลุ่ม เป็นศัตรูที่แท้จริงของเหล่าคิงโอเจอร์แห่งจิคิว โดยกลุ่มแมลงอวกาศได้ส่งคาเมจิม มาเป็นไส้ศึกเพื่อเสี้ยม บั๊คนาแรก กับ มนุษย์ ให้แตกแยกจนเกิดเป็นสงครามยืดเยื้อนานนับพันปี จนกระทั่งเจเรมี่และพวกกีระ สามารถจบสงครามได้อย่างถาวร พวกมันจึงปรากฎตัวออกมา เพื่อเปิดศึกกับชาวจิคิวอย่างอุกอาจ
ราชาผู้นำกลุ่มแมลงอวกาศ มีลักษณะพิเศษคล้าย หมีน้ำ ร่างที่แท้จริงซ่อนอยู่บริเวณส่วนหัว ในตอนที่ปรากฎตัวบนโลกครั้งแรก ได้ใช้พลังทำให้ชูก็อดเสียการควบคุม เพื่อสร้างความหวาดกลัวแก่ชาวจิคิว ดั๊คเด๊ดมีวิชาเทเลพอร์ต ที่สามารถวาร์ปไปปรากฎตัวที่อื่น ๆ ได้ดังใจนึก สามารถควบคุมมิติเวลาต่าง ๆ ได้อย่างอิสระ นอกจากนี้ยังสามารถเรียกเทหะวัตถุจากนอกโลกมาโจมตีใส่ศัตรูได้เช่นกัน
หนึ่งในกลุ่ม 5 ตัวตลกแมลงอวกาศ มีฉายาว่า "โกมะแห่งความฉ้อฉล" เป็นนักรบนินจาที่มีลักษณะพิเศษของ ด้วงหนวดยาว ถนัดการใช้ดาบคาตะนะต่อสู้ รอบรู้เรื่องวิชานินจุทสุ และสามารถสลับร่างหรือเคลื่อนย้ายตำแหน่งคู่ต่อสู้ได้
หนึ่งในกลุ่ม 5 ตัวตลกแมลงอวกาศ มีฉายาว่า "ฮิลบิลแห่งการชักจูง" สมาชิกหญิงเพียงหนึ่งเดียวของกลุ่ม มีลักษณะพิเศษของ ปลิง ความสามารถคือวิชาเทเลพอร์ต หายตัวไปปรากฎในที่ต่าง ๆ ได้ดั่งใจนึก ต่อมาในตอนที่ 28 ได้เผยอีกความสามารถหนึ่งของริชชี่ นั่นคือการล้างสมองผู้คนและควบคุมให้เป็นเหมือนหุ่นเชิด
หนึ่งในกลุ่ม 5 ตัวตลกแมลงอวกาศ มีฉายาว่า "มิน่อนกันแห่งการอำพราง" มีลักษณะพิเศษจาก ผีเสื้อหนอนปลอก และมีพละกำลังมากที่สุดในกลุ่ม แม้จะดูเหมือนพวกชอบใช้กำลังมากกว่าสมอง แต่มิน่อนกันได้เก็บซ่อนบุคลิกหนึ่งไว้ โดยเผยออกมาตอนที่กลุ่มแมลงอวกาศยึดก๊กคังอยู่ และต้องการจะหาความบันเทิง โดยเปิดการประกวดไอดอล และมีริต้าเป็นผู้สมัคร ตอนนั้นเอง มิน่อนกันได้กลายเป็นคนช่างพูด และทำตัวเป็นเมนเทอร์ผู้มีรสนิยมสูง พูดจาปนด้วยภาษาอังกฤษ ผิดจากบุคลิกปกติที่เคยเป็น
ชื่อจริงของคาเมจิมซึ่งเป็นหนึ่งกลุ่ม 5 ตัวตลกแมลงอวกาศ มีฉายาว่า "คาเมจิมแห่งความเปลืองเปล่า" ดูเพิ่มเติม นายกรัฐมนตรี คาเมจิม
ปรากฏตั้งแต่ตอนที่ 30 มีฉายาว่า "กลอดี้แห่งความเงียบงัน" เป็นสมาชิกกลุ่มตัวตลกแมลงอวกาศคนที่ 5 ในอดีตเป็นผู้ก่อเหตุวินาศกรรมเทพเจ้าพิโรธบนดาวเคราะห์จิคิวเมื่อ 15 ปีก่อน มีความสามารถชุบชีวิตให้กับศพคนตาย และควบคุมเหมือนกับหุ่นเชิดได้ โดยปกติมักจะจำแลงกายเป็นร่างมนุษย์ที่แต่งกายสวมหมวกและชุดสีดำ มีรูปร่างที่แท้จริงเป็นปิศาจแมลงที่มีลักษณะพิเศษมาจาก หนอนบรูดแซคแถบเขียว
เข้าร่วมกลุ่ม 5 ตัวตลกแมลงอวกาศ หลังจากการเสียชีวิตของโกมะ ซึ่งเป็นแผนการสร้างความไว้เนื้อเชื่อใจแก่ราชาแมลงอวกาศ จนดัคเดดหลงเชื่อ และมอบพลังทำลายความเป็นอมตะให้ และราเคลสก็ได้ทรยศหักหลังดัคเดด และใช้พลังนั้นร่วมกับกิระสังหารดัคเดดได้สำเร็จ แต่ต่อมาดัคเดดก็คืนชีพกลับมาอีกครั้ง มีฉายาว่า "ราเคลสแห่งความโหดเหี้ยม"
กองทัพเดบอส.
ปรากฏในตอนที่ 32 และ 33
ผู้นำคนใหม่ของกองทัพเดบอสที่ถูกเรียกโดยดัคเดด ทำให้ยึดครองโลกของเคียวริวเจอร์ไป ด้วยการกักพลังจูเด็นริวจนทำให้พลังเบรฟสูญหายไป
เดโบมอนสเตอร์ที่มีต้นแบบมาจากขุนพลอัศวินของกองทัพเดบอสทั้ง 5
ดาวเคราะห์ที่มีลักษณะคล้ายโลกมนุษย์ แต่อยู่ในอีกจักรวาลหนึ่ง มนุษย์ที่อาศัยอยู่บนดาวจิคิว จะแบ่งเขตปกครองออกเป็น 5 อาณาจักรใหญ่ ๆ รวมถึงมีเผ่าพันธุ์แมลงอย่าง บั๊กนารัค และแมลงจักรกลยักษ์ ชูก็อด อาศัยอยู่ด้วย
มณีสีอำพันที่บรรจุวิญญาณของเหล่าชูก็อดเอาไว้ ผู้ที่ถือครองมัน จะสามารถสื่อสารและควบคุม ชูก็อดเจ้าของโซลตนนั้น ๆ ได้ โดยปกติ ชูก็อดโซล จะติดตั้งอยู่เหนือยูนิตควบคุมในค็อกพิท ทำให้สมาชิกคิงโอเจอร์สามารถควบคุมชูก็อดได้ ขณะเดียวกัน ชูก็อดโซลก็เป็นสิ่งที่พวกบั๊กนารัคตามหาเช่นกัน โดยชาวบั๊กนารัคตนใดที่ได้กินเข้าไป จะทำให้สามารถขยายร่างยักษ์ได้ ทว่ามีผลข้างเคียงคือ อายุขัยจะสั้นลงไปด้วย
เหตุวินาศกรรมที่เกิดขึ้นบนดาวเคราะห์จิคิวเมื่อ 15 ปีก่อนช่วงปัจจุบันในเรื่อง ผู้ก่อเหตุคือกลอดี้หนึ่งในสมาชิกของกลุ่มแมลงอวกาศ โดยเหตุการณ์นั้นคือฝูงชูก็อด อยู่ ๆ ก็สูญเสียการควบคุม และออกอาละวาดไปทั่วทุกดินแดน ท่ามกลางความโกลาหล พร้อมทั้งใช้ยาพิษสังหารราชาและราชินีแห่งอิชาบานะ ขณะที่ฮิเมโนะวัยเยาว์ได้เข้ามาเห็นพอดี เมื่อเติบใหญ่เธอจึงไล่ตามหาชายลึกลับเพื่อจะแก้แค้นให้พระบิดาและพระมารดา แรกเริ่มนั้นผู้คนต่างเชื่อว่าเป็นภัยธรรมชาติ มีเพียงฮิเมโนะที่ยืนยันว่าเป็นฝีมือมนุษย์
ขณะเดียวกันที่กกคัง คาร์ราส เดอฮาน อดีตกษัตรี ผู้เป็นตุลาการสูงสุด และชิรอน ดยุ๊คผู้เป็นสามีของเธอ ได้วางแผนให้ริต้าขึ้นครองราชย์ก่อนกำหนด และจัดฉากให้ดูเหมือนคาร์ราสถูกชิรอนสังหารด้วยพิษชนิดเดียวกัน เพื่อที่คาร์ราสจะได้ป้องกันโลกภายนอกจากชายลึกลับผู้นั้น โดยไม่มีใครรู้เห็น ริต้าในวัยเยาว์จึงขึ้นเป็นตุลาการสูงสุด และสั่งคุมขังชิรอน จนเวลาล่วงเลยมา 15 ปี ความจริงจึงปรากฎ
ตัวละครมาสคอด เยติ หรือ มนุษย์หิมะ ที่อำนวยการสร้างอนิเมะโดยเมือง อิชาบานะ และมีเมือง อึนโคโซปะ เป็นผู้ผลิตสินค้าออกขาย มฟฟุน เป็นตัวละครที่หลายคนชื่นชอบ โดยเฉพาะกษัตรีแห่ง กกคัง อย่าง ริต้า คานิสุกะ ที่คลั่งไคล้เอามาก ๆ แต่นอกจากผู้ช่วยของเธอ มอร์โฟเนีย แล้ว ก็ไม่มีใครรู้ สังเกตได้ว่าในห้องของเธอจะมีตุ๊กตา มฟฟุน หลายตัว และมีตัวใหญ่ที่สุด 1 ตัว รวมถึงเสื้อเสวตเตอร์ลายมฟฟุนด้วย แต่ว่าแม้จะมีหน้าตาและเพลงประกอบ ที่ฟังดูน่ารัก แต่เนื้อหาของเพลงกลับมีความมืดหม่นอย่างผิดคาด โดยในตอนที่ 14 เฉลยว่า อนิเมะเรื่อง มฟฟุน ถูกสร้างขึ้นเพื่อมอบความบันเทิงเป็นการปลอบพระทัย องค์หญิงฮิเมโนะในวัยเยาว์ เนื่องจากเธอสูญเสียพระบิดา พระมารดา ไปในเหตุวินาศกรรม ความพิโรธของพระเจ้า
ในส่วนของเนื้อเรื่อง มฟฟุนเป็นมนุษย์หิมะเยติ ในตำนาน ที่ถูกกล่าวขานว่า ผู้ที่พบเห็นต่างก็ไม่เคยรอดกลับมาอีกเลย ซึ่งความจริงคือ มฟฟุน ชื่นชอบมนุษย์มาก และชอบกอดผู้อื่น ทำให้คนที่ถูกกอดรู้สึกดีและอยากอยู่ใกล้ ๆ มฟฟุนตลอด เมื่อผู้ที่ถูกกอดรู้สึกเคลิบเคลิ้มแล้ว มฟฟุนก็จะพาตัวเขาไปด้วยก่อนจะหายตัวไป
อนึ่ง เพลงประกอบเรื่อง มฟฟุน มีชื่อว่า "มฟฟุนเพื่อนรัก"(もっふんといっしょ , มฟฟุนโตะอิชโช)
ดินแดนอันเป็นศูนย์กลางของอาณาจักรทั้ง 5 มีพื้นที่กว้างขวางที่สุด และมีกำลังเข้มแข็งที่สุดในหมู่ 5 อาณาจักร เป็นที่อยู่อาศัยของเหล่าชูก็อดทั้งหลาย มี ก็อดคุวากาตะ เป็นผู้พิทักษ์ ผู้คนของเมืองนี้จะแต่งตัวคล้ายกับสมัยยุโรปยุคกลาง
ในอดีตเคยเป็นเมืองที่เจริญรุ่งเรือง ผู้คนสุขสบาย จนกระทั่ง ราเครส ฮัสตี้ ราชาองค์ปัจจุบัน ปกครองผู้คนอย่างกดขี่ข่มเหง ทำให้สังคมเกิดความเหลื่อมล้ำ ประชาชนใช้ชีวิตอยู่อย่างลำบาก
ช่วงองก์ที่ 2 ของเรื่อง กีระได้ขึ้นครองบัลลังก์เป็นราชาแห่งชูก็อด้ดอม อย่างเต็มตัว พร้อมกับได้รับการยอมรับจากประชาชน และราชาอีก 5 อาณาจักร
*ชื่อของ ชูก็อดดัม มีที่มาจากภาษาญี่ปุ่นคำว่า ชูโก (守護) หมายถึง ปกป้อง
ดินแดนแห่งเทคโนโลยี มีวิทยาการล้ำหน้ามากที่สุดในหมู่ 5 อาณาจักร มีผู้พิทักษ์คือ ก็อดทงโบะ ต่างจากอาณาจักรอื่นโดยมีลักษณะปกครองคล้ายระบอบ บรรษัทนิยม กล่าวคือ มีโครงสร้างแบบบริษัท ซึ่งจะเรียกผู้นำสูงสุดเป็น ประธาน การแต่งตัวของผู้คนเมืองนี้จะเป็นแฟชั่นสไตล์เทคโน แบบล้ำยุค
*ชื่อของ อึนโคโซปะ มาจากการสะกดกลับหลังของคำว่า พาโซคอน (パソコン) หมายถึง เครื่องคอมพิวเตอร์ (Personal Computer)
ดินแดนแห่งศิลปะและการแพทย์ ตั้งอยู่ในภูมิประเทศลุ่มน้ำ มี ก็อดคามากิริ เป็นผู้พิทักษ์ สไตล์การแต่งตัวของผู้คนจะอิงจากยุโรป ศตวรรษที่ 18
*ชื่อของ อิชาบานะ มาจากภาษาญี่ปุ่นคำว่า อิฉะ (医者) หมายถึง แพทย์ รวมกับคำว่า ฮานะ (花) หมายถึง ดอกไม้
ดินแดนแห่งน้ำแข็งและหิมะ แม้จะตั้งอยู่ในภูมิประเทศที่อากาศเย็นตลอดทั้งปี แต่ผู้คนก็ยังสามารถอาศัยอยู่ได้ ในเมืองที่ล้อมรอบด้วยปราการสีขาว ผู้พิทักษ์คือ ก็อดปาปิญอง สไตล์การแต่งตัวของผู้คนจะคล้ายกับอังกฤษ ยุคศตวรรษที่ 18-19 ชาวกกคังต่างไม่พอใจในตัวของริต้าเป็นอย่างมาก เนื่องจากเธอยึดมั่นในกฎจนตัดสินผู้คนให้จำคุก กลายเป็นนักโทษจำนวนมาก ทำให้เหลือประชาชนที่อิสระอยู่เพียงน้อยนิด
*ชื่อของ กกคัง มาจากภาษาญี่ปุ่นคำว่า กกคัง (極寒) หมายถึง กลางฤดูหนาว
ดินแดนแห่งกสิกรรม ประชาชนส่วนมากจะประกอบอาชีพเกษตรกร เนื่องด้วยอยู่ในภูมิประเทศที่เอื้อแก่การเพาะปลูกมากที่สุด ผู้พิทักษ์ของเมืองคือ ก็อดฮาจิ ผู้คนชาวโทวฟุ จะแต่งตัวในสไตล์คล้าย ญี่ปุ่นยุคเอโดะ
*ชื่อของ โทวฟุ มาจากภาษาญี่ปุ่นคำว่า โตฟุ (豆腐) หมายถึง เต้าหู้ ซึ่งเป็นผลผลิตจากเกษตรกร
ร้องโดย ฟุรุคาวะ ทาคายูกิ (古川 貴之)
ในตอนที่ 1, 2, 5, 20, 26, 27, 33 ใช้เป็นเพลงประกอบในตอน ในส่วนไตเติ้ลเปิดเรื่องและรายชื่อของนักแสดง, ทีมงานปรากฏในช่วงเริ่มตอนและท้ายตอน
ร้องโดย ทาคาโตริ ฮิเดอากิ (高取ヒデアキ)
ร้องโดย นาโน
ร้องโดย คามาดะ โชโกะ (鎌田章吾)
ร้องโดย คามาดะ โชโกะ (鎌田章吾)
ร้องโดย Machico
ร้องโดย คณะนักร้องประสานเสียงกกคัง
ร้องโดย ทาคาฮาชิ ฮิเดยูกิ (高橋秀幸) & อิเสะ ไดกิ (伊勢大貴)
ร้องโดย ทาคาโตริ ฮิเดอากิ (高取ヒデアキ)
ร้องโดย โยชิดะ ฮิโตมิ (吉田仁美)
เพลงประกอบอนิเมะซ้อนเรื่องของ มฟฟุนโตะอิชโช
ร้องโดย ฟุรุคาวะ ทาคายูกิ (古川 貴之)
ร้องโดย ฮางิวาระ อิซึกิ (萩原逸輝)
ร้องโดย คามาดะ โชโกะ (鎌田章吾)
เผยแพร่เมื่อวันที่ 23 เมษายน ค.ศ. 2023 ลงทางแชนแนลยูทูป Toei Tokusatsu YouTube ออฟฟิเชียล เล่าถึงเรื่องราวของกษัตริย์ ราเครส ฮัสตี้ มีจำนวนตอนทั้งหมด 3 ตอน โดยเหตุการณ์ในเรื่องนี้เป็นเนื้อหาที่อยู่ในช่วงระหว่างตอนที่ 2 และ 3 ในส่วนประเทศไทยได้เผยแพร่ทางช่อง Sentai Cartoon Club
เผยแพร่เมื่อวันที่ 10 พฤศจิกายน ค.ศ. 2024 ทางแอปพลิเคชันสตรีมมิง โตเอะโทคุซัทสึแฟนคลับ โดยเนื้อหาเหตุการณ์ของตอนนี้ อยู่ในช่วงหลังจากตอนอวสานของเรื่อง
เผยแพร่เมื่อวันที่ 16 มิถุนายน ค.ศ. 2024 เผยแพร่ทางแอปพลิเคชันสตรีมมิง โตเอะโทคุซัทสึแฟนคลับ ตัวละครที่ปรากฏในเรื่องคือ ยันมะ กัสต์
เผยแพร่เมื่อวันที่ 4 มิถุนายน ค.ศ. 2023 เป็นอนิเมะสั้นที่ลงทางแอปพลิเคชันสตรีมมิง โตเอะโทคุซัทสึแฟนคลับ
การออกอากาศ.
ขบวนการจอมราชัน คิงโอเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ในช่วงซูเปอร์ฮีโร่ไทม์
ในส่วนประเทศไทย ลิขสิทธิ์เป็นของการ์ตูนคลับมีเดีย โดยเผยแพร่ผ่านทางช่องยูทูบ Cartoon Club Channel ทุกวันเสาร์ เวลา 9:00 น. เผยแพร่ในระบบ 2 ภาษา และออกอากาศทางช่องทีวีดิจิทัล ช่อง 9 MCOT HD หมายเลข 30 ทุกวันเสาร์ เวลา 8:00 น. เมื่อวันที่ 16 มีนาคม พ.ศ. 2567 จนถึงวันเสาร์ที่ 28 ธันวาคม พ.ศ. 2567 และตั้งแต่วันเสาร์ที่ 4 มกราคม พ.ศ. 2568 ได้ย้ายเวลาออกอากาศฉายมาอยู่เวลา 7:30 น.และในปี พ.ศ. 2568 ออกอากาศทางช่องบูมเมอแรง ทุกวันจันทร์ - พฤหัสบดี เวลา 13:30 น.